[tietokilpailu] mikä on rintaliivityyppisi? - thirdlove-blogi - Hyvä Koulutus\n[QUIZ] Mikä on rintaliivityyppisi?\nMikä olisi parempi tapa löytää täydellinen rintaliivit kuin antamalla persoonallisuutesi ohjata tietä?\nSuorita alla oleva tietokilpailu nähdäksesi, mitkä rintaliivit vastaavat parhaiten persoonallisuuttasi - ja osta kuratoituja kokoelmiamme sinulle.\nJos olet Klassinen naisellinen ...\n… Etsit klassisia pitsiä ja naisellisia sävyjä. Kertoimet ovat, että rakastat klassisia rintaliivisiluetteja - kuten T-paidan rintaliivit tai Lace Balconette - pastellisävyisinä. Alaston, vaalean violetin ja mintun kaltaiset värit ovat paras veto kirkastamaan rintaliivien laatikkoa keväällä ja yhteensopivilla alusvaatteilla (tiedämme, että olet ottelija!), voit tehdä siitä sarjan.\nJos olet: Moderni klassikko ...\n… Olet aivan keskellä klassisen ja trendikkään välillä - eikä sinulla olisi muuta tapaa. Kerroin on, että sinulla on luotettava alaston tai musta rintaliivit, mutta älä pelkää kokeilla uusia trendejä, kun ne tulevat esiin, kuten rohkeat, kirkkaat push-up-rintaliivit tai verkkokankaat, jotka pukeutuvat päiväillalle.\nJos olet: Trendikäs hienostunut ...\n... et pelkää ottaa pienen riskin! Elät elämääsi rohkeasti - ja haluat, että rintaliivit ja alusvaatteet noudattavat mallia. Kirkkaat vaaleanpunaiset, purppurat ja bluesit hauskoissa, muodin eteenpäin suuntautuvissa tyyleissä ovat ihanteellisia sinulle siirtyessäsi kevääseen - plus (koska et ole koskaan yksi, joka pidättäisi pienestä hauskuudesta) - Harkitse värillisen puseron näyttämistä pelkän puseron alla tai pysähtymistä hihnallisella rintaliivityylillä.


Suusuojain - Hanki kaasvomaskit kotimaisilta ompelijoilta\nKAUPPA – tilaa kotiin!\nHei, kiva että löysit tänne!\nPerustin tämän verkkokaupan, koska huomasin että meillä täällä Suomessa on paljon ammattitaitoisia osaavia ompelijoita mutta verkkokauppaa tuotteille vähän.\nNyt juuri on tarvetta kankaisille kasvomaskeille, joita kotimaisilta tekijöiltä saa hyvinkin nopeasti. Ilman pitkiä toimitusmatkoja tai -aikoja, samalla kotimaista työtä kannattaen.\nTäällä ompelijat voivat myydä tuotteitaan kootusti suoraan käyttäjille. Tällä hetkellä verkkokaupan pääasiallinen tuote on kasvomaskit, mutta haaveissa on että myös muut tuotteet löytävät tänne tiensä.\nKoska käsin tehdyssä tuotteessa tekijän kädenjälki näkyy ja saa näkyä, eivät tässä kaupassa myytävät kasvomaskitkaan ole kaikki samanlaisia. Tästä kaupasta voit löytää täysin uniikin, huolella valmistetun kasvomaskin joka on ilo käyttäjälle ja tekijälle!\nSuusuoja.fi on siis verkkokauppa, joka haluaa tukea suomalaista työtä ja yrittäjyyttä. Tästä kaupasta voit hankkia kotimaisten ompelijoiden tekemät kankaiset kasvomaskit. Lisätietoa kasvomaskista voit lukea täältä.\nLämpimästi tervetuloa kauppaan!\nJos haluat kysyä jotain, laita viestiä silja@suusuoja.fi.\n© 2020 suusuoja.fi


Minä olen Liisa. Synnyin kulkuriksi, ja vietin pentuaikani kellareissa, vajoissa ja autotalleissa hipihiljaisena varjona, ihmiset eivät edes huomanneet minua, kun osasin olla niin hiljaa.\nJoskus ulos jätettiin ruokaakin, ja siksi minä olen nyt tässä kertomassa tätä tarinaani. Sillä lopulta minut huomattiin. Ja vaikka juoksin kovaa karkuun, nälkäni oli niin kova, etten voinut lopulta vastustaa minulle viritettyä ansaa.\nNyt elän sisällä perheessä, ja opettelen uusia asioita. Ihmiset ovat minusta yhtä aikaa jännittäviä ja ihania. Minä rakastan niin paljon sitä kun hoitoemäntäni juttelee minulle, että joskus menee ihan jalat alta ja kellahdan kumoon! Ja kun näen, että minun luokseni tullaan, säntään iloisena vastaan häntä pystyssä, ja sitten vasta muistan, että ai niin, minähän pelkään vielä. Juttelen mielelläni, ja minulla on kuulemma hyvä ja kantava ääni. Joudun välillä huomauttamaan, kun kuppi on tyhjä, tai kun en löydä leikkikaveria. Joskus juttelen ihan vaan kun on sellainen fiilis, vaikka että kiva nähdä sinua iso ihminen, ja että lauletaanpas pieni laulu. Hoitoemäntä sanoo, että tarvitsen sellaisen uuden perheen, jotka tykkäävät just tällaisista kissoista, jotka osaavat puhua hyvin. Osaan myös laittaa tassulla ihmissormeen highfivet, se on ihan ok, kunhan ei muuten hiplata. Minulle on väitetty, että koska jo nyt tykkään niin paljon ihmisistä, tykkään pian paijauksistakin, mutta uskoisiko noita!\nToiset kissat ovat ihan parasta maailmassa, ja olen aina tosi kiltisti niille, vaikka ne joskus ärähtävät minulle, kun en vaan malta olla puskematta niitä, kun ne vaan ovat ihan parasta maailmassa. Tilapäiskodissani on myös sellainen outo kissa, jota sanotaan koiraksi. Minusta sellaisiakin voi olla, ei niistä haittaakaan ole.\nHoitoemäntäni aina sanoo, että olen harvinaisen kaunis tyttö. Kuulemma sellainen hiipivä tiikeri, piilotettu kilpikonna. Ensin näytän ihan tyylikkään harmaaraidalliselta ja sitten oho, mitäs tämä nyt on ne sanovat, minulla onkin punainen piste keskellä otsaa ihan kuin olisin intialaiskissa! Ja sitten kun hieraisee silmiä ja tarkkaan katsoo, raitoihin onkin piilotettu kuparinläikettä ja loimua. Minulla on myös muutama valkoinen varvas, ihan niin kuin joku ei olisi jaksanut värittää niin tarkasti koko kissaa. Muodoiltani olen hoikka ja siro ja aika pienikin, juuri sylinkokoinen. Siis sen sylin johon hoitoemännän mukaan ehkä vielä joskus kipuan.\nMinulle etsitään kotia, jossa tykätään minusta jo ihan heti, vaikka en vielä olekaan sellainen kesykissa. Että siellä ymmärrettäisiin just tällaisia pieniä ja ujoja tyttöjä, ja oltaisiin kärsivällisiä ihmisiä. Ja sitten siellä kodissa olisi minulle nuori, yhtä aktiivinen kissaystävä, vaikka ihan pentukin, joka tykkäisi minusta yhtä paljon kuin minä siitä ihan varmasti tulisin tykkäämään! Pieniä ihmislapsia en kyllä vielä arvosta, koska nopeat ja arvaamattomat liikkeet ovat minusta pelottavia. Olen kaikkiruokainen, ja vessajutut hoidan niin kuin pitääkin.\nOtathan yhteyttä, jos haluat olla minun ihmiseni.


Saamaton, läski, köyhä ja kipeä tilittää menneisyyttään\njoudun nyt puuttumaan Kärkölän asioihin, sillä Ärräpäiden ansiosta olimme perheen kanssa yötä Marja-Liisa Ylitalon luona Etelä-Kärkölässä Marttilassa muutama alkusyksy sitten, kun menin yo-talolle SKP:n vastavirtafestareille ja muu perhe Korkeasaareen.\nMarja-Liisa Ylitalo on Reijo Nikkilän, joka oli muinoin ärräpäärynä, sisko. Marsan nuorimmainen, Satu, oli mun paras kaveri ekalla luokalla. Oltiin kaksi umpihiljaista maalaistyttöä syrjästä.\nMattihan se olisi jättänytkin loput eläintarhaan hyvin mielellään ja minut kommariporukoihin, mutta on sitoutunut koko laumaan ja vielä toisen kaaren sukulaisiin Pietarissa sekä ympäri Eurooppaa ihan kristillisen avioliiton kautta. Minä menin SKP-festareihin sen vuoksi, että siellä oli puhumassa Kreikan Syrizan Yiannis Bournous. Eihän tällä ällöttävällä pikkuporvarillisella mänttipussipaikkakunnalla kukaan sellaista osaa arvostaa, mutta ihan vittuuksissani menin, että saisin näin jälkikäteen asiasta piikitellä.\nEnnen Järvelän taajamaa, jossa on Kärkölän kuntakeskus ja kunnantalo, sijaitsee Koskisen Oy:n lautatarha.\nKait saha on edelleen taajamassa radan varrella. Kloorifenolit karkasivat sahalta palossa vuonna 1975 tai jotain. Me katsottiin Kärkölän Järvelän ala-asterakennuksen toisesta kerroksesta, kun saha paloi. Se oli hurja näky.\nKoska kloorifenolin valuminen oli "onnettomuus" saha ei joutunut konkkaan eikä mitään. Ei edes varmaan korvauksiinkaan. Tosiasiahan kuitenkin on, että kloorifenoli järveläläisten juomavedessä on joutunut sinne vähitellen jo siitä lähtien, kun kloorifenolia on käytetty. Muistelen jonkun tutkijan sanoneen, että 1960-luvun lopulta.\nKuopion yliopistossa joku lääkäri väitteli 1990-luvun puolivälissä kloorifenolin terveysvaikutuksista. Muistan, että väikkärissään oli kohta, jossa kerrottiin myrkyn päässeen pohjaveteen vähitellen.\nKloorifenoli löydettiin jossain koeporauksissa tai näytteenotoissa vuonna 1988. Sahatavaran sinistymisenestomyrkky oli pilannut Valkeisen järven sekä Järvelän vedenottamon tienoon. Hähkäjärvi oli sahalle annettu jo ammoin sahatavaran säilytysaltaiksi.\nMelkein kaikki mun luokkakaverit olivat jollain lailla sidoksissa sahaan. Kyllä Järvelässä oli olemassa työväenkulttuuri vielä 1980-luvulla, vaikkakin nuoriso oli äärioikeistolaista, fiftareita ja veti lättyyn punkkareita. Minä muuten olin ikäluokkani ainoa punkkari ja olin vähällä saada kuonooni Kämpin Pekalta, koska minulla oli Maukka Perusjätkä -rintanappi ja pidin Maukan biiseistä.\nHuh. Kämpin Pekka on varmaan nykyään persu.\nMinä kuuluin täysin luokattomaan ja säädyttömään väkeen. Äiti ja isä olivat maataloustyöläisiä eikä muita meidän kaltaisiamme Järvelässä ollut. Emme olleet edes maaseudun itsenäisiä pieneläjiä, vaan jotain vieläkin marginaalisempaa. Sieltä yhteiskunnallinen ajatteluni kumpuaa.\nMeinasimme muuten 1970-luvun puolivälissä muuttaa Heinolaan. Isällä oli siellä jokin työviritys ja äiti varmaan olisi työllistynyt siivoojana tai jotain. Kävimme katsomassa sellaista ihan kivaa 1950-luvun omakotitaloa. Millainen olisi ajatteluni, jos identifioisin itseni heinolalaiseksi?\nKärkölän Järvelä oli vanhemmilleni vain välivaihe elämässä. Eivät he sinne koskaan oloutuneet. Halusivat takaisin Puumalaan. Jos olisimme ostaneet talon Heinolasta, olisivat kasvattaneet minunkin juureni sinne.\nTämän vuoksi minulla ei ole juuria. Olen levoton proletariaatti.\nMutta Kärkölä ei yhdisty! Jumalauta. Luin äsken kuntaliitosselvityksen netistä ja Kärkölän osuus oli kirjoitettu näin epämääräisesti: ´Kärkölän osalta olisi perusteet sen liittämiseen kolmantena kuntana kumpaankin tarkasteltuihin kuntaliitoksiin, mutta siihen ei tässä selvityksessä mukana olevissa kunnissa katsottu olevan edellytyksiä.´\nHämeenkoski menköön Lahteen ja Nastola. Kärkölässä näyttää kuitenkin olevan jotain munaa vastustaa Lahden pakkoliitosta, vaikka terveyskeskuksen päälle näyttikin sataneen suurin piirtein arkeologinen pölykerros, kun Marian kanssa käytiin viime kesänä siellä.\nMun entinen kihlattu Markku Ahokas näyttää muuten olevan nykyään kepulainen. Asuu Asikkalassa. Oli ihan tavallinen amisprole ja koska minä olin lukiossa, Markkukin meni sitten tekuun opiskelemaan levyteknikoksi. Jotain siinä oli sellaista siinä meidän suhteessa. Ilmeisesti minä olin se, joka alitajuisesti en arvostanut amisprolea. Mutta tulipa kansalaiskoulun käyneestä työväenluokkaisesta nuoresta miehestä pikku tappi. Siis jotain kalustehommia tarkoittaa toi levyteknikko. Mutta kepulainen! Kääk. Hyvä sentään, että ei kokoomuslainen.\nHämeenkoski oli ennen Koski HL ja olen kertonut teille väsymykseen asti, että olen käynyt Koskella oikomishoidossa näine hampaineni, jolle se helvetin Hyytiäinen ei voinut mitään.\nLammilla Untulan tai Utulan lavalla käytiin ton Ahokkaan Markun kanssa katsomassa Hurriganesia. Markku oli just sen verran mua vanhempi, että ymmärsi Hurriganesista jotain. Minä en tuon taivaallista. Kun erosimme, kävin Lammin lavalla joidenkin tyttöjen kanssa ja koska olen ollut aina huono käyttämään viinaa, hautasin tilaisuutta varten vääryydellä hankkimani kirsikkaviinipullon jonnekin lavan lähelle, sillä oksetti jo heti muutaman kulauksen jälkeen.\nMullahan on tämä Pohjois-Euroopan huonoin maksa, jonka ansiosta olen alkoholimyrkytyksen partaalla lusikallisesta viinaa, viiniä tai olutta. Minä muuten aina ihmettelin, kun piti sosiaalisuussyistä juoda, että on tämä ylimainostettu juttu, mutta pitää kait tätä nyt kiskoa, sillä muuten en pääse porukoihin. Sitten aina menin nukkumaan kapakan wc-pytyn juurelle valmiina oksentamaan heti, kun herään.\nNIIN! Marja-Liisa Ylitalo on rakentanut Kärkölän kepun. Kun hän tuli mukaan kuvioihin, ei kepulla ollut montakaan valtuutettua niiden kaikkien kokoomuslaisten joukossa Kärkölän valtuustossa. Marsan valtakautena Kärkölän kepu on lisääntynyt. Ja hyvä niin! Hyvä, että edes kepulaisia työläispaikkakunnalla.\nKärkölä oli mun nuoruudessani oudosti jakautunut. Isot mahtavat maanviljelijät eivät olleet edes tosiaan kepulaisia, vaan kokoomuslaisia. Kepu oli vähän pienempien viljelijöiden juttu siellä.\nSKDL-tyyppejä oli joku Jussi Urpalainen ja joku Rantalainen, joka nyt on äreä vassulisetä Mikkelissä. Työläisetkin aina vielä 1980-luvulla sylkäisivät suustaan, että Urpalainen, saatana, kommari. Siitä minä sain rokotuksen. Että jos on kommari, on yksi SAATANA. Ja sitten pitää sylkäistä perään.\nSe toinen Kärkölän SKDL-tyyppi oli nyt sitten samassa sähköpostipohjaisessa kuntaryhmässä kuin minä Vasemmistoliitossa ja en tiedä. Ei se tykänt mun kirjoituksista yhtään.\nReijo Nikkilä ja Marsa-siskonsa kertoivat mulle, että Koskisen Oy:n perustaja Kalevi Koskinen oli kyllä aikoinaan ihan samanlainen työläinen kuin muutkin kaltaisensa. Aina kun nyt näette Koskisen Oy:n pressussa jonkun rekan peräkärryssä, ottakaa oikeasti hattu päästä. Kaikista ympäristörikoksista ja muista huolimatta Koskisen Oy on työläistaustainen (näin sanoi Reijo Nikkilä) ja se on antanut monelle sikäläiselle pikku prolekakaralle perheeseen leipää, että sosiaalinen nousu on mahdollinen. Koskisen Oy on selviytynyt keskikokoisena sahana yli kaikkien vaikeiden vuosien. On se jonkinlainen ihme.\nMinäkin olin Markun mukana Koskisen Oy:n siivouspäivänä sahalla siivoilemassa ja sain kaameet rakot pikku kätösiini. Niinpä minusta alkoi sahan siivouspäivän sekä yhden sokerijuurikkaan harvennuksessa hikoilemani päivän aikana tuntua siltä, että ruumiillinen työ ei ole minua varten. Sokerijuurikasta harvensin naapurin Risto ja Marjatta Salosen pellolla tosiaan yhden päivän ja sitten mun kädet tulivat niin isoille rakoille, että työnantajalleni tuli mua sääli.\nEi tarvinnut enää jatkaa siinä hommassa.\nJoo, katsoiko kukaan eilen Inhimillistä tekijää? Siinä oli virolainen personal trainer Kylli Kukk ja joku stressinhallintavalmentaja sekä psykologi. Tulipa muuten taas tommyhellstén-shittiä ruudun täydeltä.\nKoska olen saamaton, läski, köyhä ja kipeä (sepelvaltimotauti) on ihan turha syyttää yhteiskuntaa tai kokoomusta. MINULLA ON VAIN VITUN HUONO ASENNE.\nPS: Kärkölä-merkintä oli vähän yllä olevaa lyhyemmässä muodossa tämänaamuinen viestini Ärräpäät-sähköpostilistalle. Avasin Kärkölä-keskustelun kertomalla, että Kärkölän Järvelässä työskenteli ammoin 1970-luvulla hammaslääkäri nimeltä Hyytiäinen. Me kaikki ekaluokkalaiset opimme kirjoittamaan Ystävä-kirjojen kohtaan Mitä inhoan eniten? Että Hyytiäistä. Hyytiäisellä oli ilmeisesti niin isot ja vastenmieliset sorkat, että ne eivät mahtuneet sen ajan ekaluokkaisten suuhun. Minäkin muistan, että Hyytiäinen hoki koko hammaslääkärivastaanottonsa ajan epätoivoa hipoen: "Auki, auki, auki."\nKirjoitin kaikesta kokemastani huolimatta Ystävä-kirjaan inhoamiskohtaan silakkalaatikko, sillä se oli vielä kamalampi kokemus ekalla luokalla kuin Hyytiäinen. Hyytiäinen hiipi Ärräpäihin kulttuurikeskustelussa, sillä Lieksan Berija, Kari Seppänen, paljasti Pamela Anderssonin (joku tissimuija) olevan omaa sukuaan Hyytiäinen. Ajatelkaa! Tissitähti Hyytiäinen.\nHammaslääkärikammotukseni jälkeen toveri Tapani Kaakkuriniemi kertoi ostaneensa Kärkölän Järvelän Rautiasta kirjallisuustuntijamurunsa kanssa porakoneen. Ja väitti erheellisesti, että Kärkölä on liittymässä vuoden 2016 alusta Lahteen. Minä heti huutamaan sähköpostilistalla, että hyi helvetti voi vittu ei voi olla totta.\nMenin nettiin ja luin Rolf Paqvalinin, kuntajakoselvittäjän, raportin Salpakankaan kaupungista.\nSen jälkeen teki mieli lähteä välittömästi Kärkölään puristamaan kunnanvaltuutettuja kädestä, että pitäkää pintanne siellä ja katsoin kunnan nettisivuilta, mikä on Kärkölän valtuustojakauma. Huomasin, että herramujee:\nKepulaisia on Kärkölän valtuustossa eniten (amen, amen, amen):\nRisto Salonen näyttää muuten olevan edelleen Kärkölän valtuustossa Kokoomuksen edustajana. Salosista ei jäänyt meille huonoa tai ökyä kuvaa. Olivat pariskunta, joka teki aivan helvetisti työtä. Muistan soittaneeni Salosen Marjatalle, kun isä kesällä 2002 kuoli. Jos olisin ilmoittanut aikaisemmin, olisivat saattaneet tulla hautajaisiin. Eivät ehtineet kuitenkaan siihen hätään saada lomittajaa.\nKepun valtuutetun Petri Ollilan kanssa olen jokus ala-asteella ollut samalla yhdistetyllä luokalla ja tyyppi löytyy samasta luokkakuvasta. Nämä Kärkölän etelähelmasta tulleet jyväjemmaripojat olivat vain jotenkin sellaisia, että niihin ei kiinnittänyt paljoakaan huomiota.\nMielenkiintoinen kuvio oli, kun samassa lukion venäjän ryhmässä opiskellut lappilalainen Rauno Lind, joka oli meitä muistaakseni jostain syystä vuotta vanhempi, istui nyt talvella Kuortin ABC:llä ihan saman näköisenä - vain hieman kasvoiltaan rypistyneenä - kuin lukioaikaan.\nLindin Rane tuli tässä yhteydessä mieleen, kun nimenomaan karskit prolepojat olivat tyttöjen suosiossa. Rane seurusteli lukiossa kommunisti-Salomaan tyttäreksi sanotun Leenan kanssa. Molemmat olivat jotenkin isokokoisia, näyttäviä, upeita ja ihailin heitä salaa. Salomaan kolmesta lahjakkaasta tyttärestä sanottiin aina, että hepä eivät voi lähteä vaihto-oppilaaksi jenkkeihin, kun USA ei anna kommaritaustan vuoksi viisumia.\nRauno Lindillä oli mahdottoman mukavan tuntuinen vaimo. Vastaili ystävällisesti revolverihaastatteluuni miehensä sijaan ja samassa pöydässä näppäili samanlainen kyllästynyt pissis älypuhelintaan kuin meillä. Meillä niitä kyllästyneitä älypuhelinpissiksiä oli kaksi.\nJa autossa naukui onnettomana Matin Hilkka-tädin Miisu-kissa, joka matkusti Helsingistä takaisin Ylä-Savoon. Miisu saa elinpäivistään kiittää Mattia - niin se pirulainen tekeekin, seuraa miestä kuin pieni kiitollinen karitsa. Minä olisin päättänyt nartun elämän jo heti alkuunsa tai lahjoittanut sen ensimmäiselle vastaantulijalle, mutta Matti pani vastaan. Lupasi siivota Miisun paskalaatikot. Sitä päivää ei tosin vielä ole tullut.


Äänestä Vuoden Kaunein Sormus 2020! -\n01loka 2020 by admin7976\nTällä kertaa korumuotoilijoita pyydettiin suunnittelemaan ystävyyttä, kumppanuutta tai rakkautta ilmentäviä sormuksia vuoden 2020 Vuoden Kaunein Sormus -kilpailuun, jonka teemana on Sinä & Minä.\nKuva: Teemu Töyrylä.\nMillainen sormus sopisi meille molemmille ikään tai sukupuoleen katsomatta? Samanlaisilla sormuksilla voi juhlistaa vaikkapa ystävyyttä, vanhemmuutta tai rakkautta.\nKaikki finalistisormukset edustavat suomalaista korusuunnittelua ja kultasepäntyötä.\nVuoden Kaunein Sormus 2020 -finalistit:\nEsiraati valitsi 48 kilpailuun ilmoitetusta työstä 10 sormusta yleisöäänestykseen. Esiraatiin kuuluivat radiojuontaja Hanna Kinnunen, Suomen Kultaseppien Liiton toimitusjohtaja Henrik Kihlman, Design District Helsingin hallituksen puheenjohtaja ja Designmuseon yhteistyöpäällikkö Piia Lehtinen, Huutokauppa Helanderin johtava intendentti Hanne Siekkinen, Häät-lehden ja Häät.fin päätoimittaja Sari Yli-Salomäki ja I love me -messujen tiedottaja Riikka Luomanpää.\nVoittajasormuksen suunnittelija palkitaan Suomen Messusäätiön lahjoittamalla 3000 euron stipendillä.\nVuoden Kaunein Sormus -kilpailun järjestävät vuosittain yhteistyössä I love me -messut ja Häät-media. Kilpailu järjestetään tänä vuonna 13. kerran. Voittaja julkistetaan marraskuussa!


Ovikello soi klo 3.00 yöllä – järkyttävä hyökkäys kotiovensa avanneen miehen kimppuun - Kotimaa - Ilta-Sanomat\nOvikello soi klo 3.00 yöllä – järkyttävä hyökkäys kotiovensa avanneen miehen kimppuun\nJulkaistu: 1.2.2016 11:36\nRivitalossa yksin asuvan, noin 60-vuotiaan miehen ovikelloa soitettiin yöllä noin kello 3.00 aikaan. Ovella oli kaksi miestä, jotka tunkeutuivat asuntoon sisään ja vaativat asukasta antamaan autonsa avaimet.\nEpäiltyinä rikoksesta ovat vuosina 1987 ja 1989 syntyneet tamperelaismiehet. He ovat poliisille ennestään tuttuja. Poliisi tutkii tekoja nimikkeillä törkeä ryöstö, törkeä kotirauhan rikkominen, törkeä rattijuopumus, kulkuneuvon kuljettaminen oikeudetta ja varkaus. Epäiltyjä esitetään vangittavaksi tiistaina.


Ilmoituksen osoite: https://tyopaikat.oikotie.fi/tyopaikka/1335207\nHaemme kasvavaan joukkoomme kahta timanttista asiakaspalvelijaa. Tarjolla on kaksi paikkaa, toinen on määräaikainen opintovapaan sijaisuus syyskuuhun 2020 saakka ja toinen tarjottava tehtävä on vakituinen. Työsuhde solmitaan Fitness24Sevenin kanssa. Tunteja on tarjolla 40 tuntia/vko. Kerrothan hakemuksessasi kummasta tehtävästä olet kiinnostunut. Työvuorosi voivat sijoittua arkisin 11.15-20.15 välille ja lauantaisin klo 9.15-16.15 välille. Työvuorot sovitaan joustavasti tarpeen mukaan.\nPääset tekemään tuurauksia joustavasti kaikille Helsingin ja lähiseudun saleille. Toiveenamme on löytää henkilö, joka voi myös matkustaa Järvenpäähän, Porvooseen ja Tuusulaan. Tämän lisäksi toiveena on, että valittu henkilö voisi mahdollisesti matkustaa tarvittaessa myös Lappeenrantaan, Kotkaan, Kouvolaan ja Mikkeliin. Työt extraajana voit aloittaa kattavalla perehdytyksellä helmikuun aikana. Tarjoamme sinulle modernit työvälineet ja kilpailukykyiset ison talon edut.\nVakuuta meidät ja lähetä hakemuksesi oheisen linkin kautta. Haethan tehtävään heti, sillä haastattelemme ehdokkaita jo hakuajalla! Jos haluat tietää tehtävästä lisää, olethan rohkeasti yhteydessä rekrytoinnista vastaavaan Piia Laitilaan arkisin klo 13-14. Piian tavoitat numerosta 0505065144.


Palautelomakkeista tehty kartta kertoo, että eniten kesän 2017 Ultrapäiville tultiin Uudeltamaalta (30,2%). Seuraavina olivat Etelä-Pohjanmaa ja Pirkanmaa.\n"Parhaat Ultrapäivät ikinä!"\nKesken tämän kesän Ultrapäiviä vanha ystäväni, joka on osallistunut Ultrapäiville ainakin kolmella vuosikymmenellä, tuli halaamaan minua ja kehumaan ohjelmaa: ”Nämä ovat parhaat Ultrapäivät ikinä!”\nVoi olla vaikeaa ja tarpeetontakin verrata eri vuosia toisiinsa, varmaan joka vuonna Ultrapäivät on joillekin kävijöille kaikkien aikojen parhaat. Mutta kyllä nämä kehut sen todistavat, että jälleen kerran onnistuimme – järjestäjät, esiintyjät ja yleisö – luomaan yhdessä unohtumattomat neljä päivää ja kolme yötä.\nVaikka Ultrapäivillä tavoitteena on aina ohjelman monipuolisuus, tänä kesänä pari teemaa korostui. Ensimmäisinä parina päivänä esillä olivat suomalaiset tietäjät ja Suomen valotehtävä, Suomi 100-vuotta hengessä. Viikonlopulla ohjelma oli mm. James ja Desiree Hurtakin ansiosta kansainvälisempää kuin ehkä koskaan.\nJoka vuosi Ultrapäivät kerää sankoin joukoin ulkosuomalaisia, jotka tulevat viettämään kesää kotimaahansa. Mutta tänä vuonna kansainvälinen ohjelma houkutteli poikkeuksellisen paljon ulkomaisia osanottajia, jotka eivät osanneet Suomea. Heidän tarpeensa täytyi ottaa huomioon jo suunnitteluvaiheessa, painoimmekin mm. ohjelmasta englanninkielistä versiota.\nYksi tämän kesän upeista uutuuksista oli rantatöyrään intiaani-tiipii. Jouni Holopaisen upea esineistö ja konstailematon persoona tekivät tiipiistä todellisen kokemuksen. Itse en ehtinyt istuskelemaan biisonintaljoille kuin yhden kerran, mutta se oli minulle varmasti meditatiivisin ja rauhallisin kymmenminuuttinen koko Ultrapäivien aikana.\nTänäkin kesänä säästä on riittänyt puhumista. Ihan kokonaan ei Ultrapäivätkään välttynyt sateelta ja kylmältä. Mutta kyllä vanha viisaus – ”jos Ultrapäiviin mennessä ei kesä ole alkanut, silloin se alkaa” – piti nytkin paikkansa. Kolean aloituspäivän jälkeen koko viikonloppu saatiin nauttia auringosta ja lämmöstä, harvinaisia vieraita tänä kesänä.\nSaimme jälleen satoja palautelappuja, suuri kiitos niistä kaikista. Kaikki luetaan ja niillä on todellista vaikutusta. Ultrapäivien järjestäminen on ympärivuotista työtä, joten ensi kesän suunnittelu onkin jo täydessä vauhdissa. Kuortaneella tavataan jälleen 43. Ultrapäivillä 5.-8.7.2018!


Ruokapyramidihuijaus - Gurmee\nYksi omalla kohdallani herättäviä hetkiä oli kun luin Mats-Eric Nilssonin kirjat Den hemligen kocken – det okända fusket med maten på din tallrik sekä saman kirjailijan Döden i grytan – om vår rädsla för riktig mat. Kirjat löytyvät myös suomeksi käännettyinä. Hyvin tiukkaan tiivistettynä Nilsson kirjoittaa siitä, miten teollisuus on saanut meidät pelkäämään tavallisia ruoka-aineita sekä aidon, oikean ruoan tärkeydestä.\nRuokapyramidihuijaus myös kaataa ravitsemusmyyttejä kuten sen, että kaloreita laskemalla laihtuisi tai että lihavuus johtuisi laiskuudesta.\nYksi hyvä vinkki ruokakaupassa ostosten tekoon on esimerkiksi reunoilla shoppailu :) Tämä termi on omasta päästäni, mutta tarkoittaa sitä, että useimmissa ruokakaupoissa aidoin ruoka löytyy kaupan reunoilta ja teollisempi keskeltä. Oman kokemukseni mukaan. Kuulen mielelläni teidän kokemuksistanne tässä! Reunoilta löytyvät vihasnnekset ja kasvikset, hedelmät, kananmunat, maidot, voi jne. Keskeltä keksit, säilykkeet, valmisruoat jne. Mikään takuuvarma sääntö tämä ei ole mutta suuntaa antava sekä ihan mielenkiintoinen asia mihin kiinnittää huomiota ostoksilla. Kaupoissa mikään ruoka tai paketti ei ole sattumanvaraisilla paikoilla.\naito ruokakirjaoikea ruokaRuokapyramidihuijaus


Viikko sitten kirjoittelinkin siitä, miten Hurma-kissamme sairastuminen sai alkunsa ja miten leikkauksessa kävi. Aiemman blogipostauksen voit lukea täältä. Leikkauksen jälkeen alkoi riskialtis toipuminen, joka sisälti erilaisia lääkekuureja, voinnin tarkkailemista sekä päivä kerrallaan -ajattelua. Hurmasta tuli paljon huolta myös toipumisaikana, sillä vointi oli etenkin alkuvaiheessa huono ja saattoi vaihdella päivittäin. Työpäivät osoittautuivat... Lue lisää...\nMitä tapahtui Hurmalle ja miten suolentuppeumasta selvittiin? Osa 1: leikkaus\nPian alkaa olla vuosi siitä, kun Hurma sairastui ja alkaa viimein tuntua siltä, että haluaa edes jossain määrin palata vuoden takaiseen tilanteeseen. Jokainen ihminenhän on tunnetusti yksilö ja ottaa eri tilanteet eri tavoin: itse koin vuoden takaiset tapahtumat raskaina ja tuohon aikaan palaaminen tuntuu siksi epämukavalta. Haluan silti kertoa vuoden takaisista tapahtumista melko tarkastikin, siitäkin huolimatta, että netissä voi olla helppo tuomita. Kissa on... Lue lisää...\nTäällä sitä ollaan jälleen kaulurikissan kanssa! Ei olisi viime syksyllä osannut kuvitella, ettei kaulurielämän uusiutuminen olekaan niin kaukana, kuin mitä silloin ajatteli. Pääasia kuitenkin on, että saimme Hurman ehjänä ja elävänä takaisin kotiin. Leikkaus loppui yöllä ja soittivat eläinlääkäristä heti kertoakseen, että leikkaus oli onnistunut. Oli hieno tunne kuulla, että kissa on ylipäätään hengissä. Aamulla saimme uuden soiton,... Lue lisää...


Far From Perfect: Happy b-day!\nAnonyymi 30. joulukuuta 2013 klo 18.25\nJenni oot maailman kaunein! <3\nJenni 30. joulukuuta 2013 klo 21.05\nPyh kiitos.. <3 :)\nAnonyymi 30. joulukuuta 2013 klo 18.43\nAwww Taho on jotenkin herttanen:) Kiva kun ootte taas väleissä:)\nJoo mustakin on kiva juttu :)\nAnonyymi 30. joulukuuta 2013 klo 18.49\nMoi, onko sulla tietoa mitä kautta huvila oli vuokrattu? Ihana paita <3\nAnonyymi 30. joulukuuta 2013 klo 21.00\nMäkin haluaisin tietää! Googlailin yks päivä valehtelematta varmaan tunnin mistä vois vuokrata kattohuoneistoa tms. mestaa kekkereille mut ei kyl löytyny mun silmiin MITÄÄN :/ Jotenka tietoa tästä kiitos!<3 Auttaisit tosi paljon\nJenni 30. joulukuuta 2013 klo 21.07\nBooking.com :) Kiitos!\nJee Taho! :) Ootteko ihan vaan kavereita nyt?\nEiks Edgar suutu kun hengaat sun exän kaa?yleensä venäläiset miehet ei oikeen diggaa sellasesta...\nJenni 30. joulukuuta 2013 klo 21.09\nSille se on ihan ok. Se ois vähän eri juttu jos Taho mies :D\nAnonyymi 30. joulukuuta 2013 klo 22.04\nMiks se ois eri juttu?!\nmut mitä väliä onko mies vai nainen ku se on kuitenki sun exä ja oot bi? :o :-D kivan näköset partyt oli! hyvää uutta vuotta teille!! :-)\nJenni 30. joulukuuta 2013 klo 23.12\nNo siis se on ihan totta että oon biseksuaali, mutta jotenkin se ei vaan oo sama juttu :D Vaikee selittää!\nSamoin hyvää uutta vuotta takas! :)\nAnonyymi 1. tammikuuta 2014 klo 19.45\nEli kun sä sanot et se on eri asia, et Taho on nainen sä vähättelet teidän ollutta suhdetta. Eli sinä ja Edgar ette pidä sitä saman arvosena! Helvetin naurettavaa! Eikö se oo ihan sama mitä siellä housuissa on jos tunteet on ollu syvempiä, kuin pelkkä ystävyys?\nAnonyymi 2. tammikuuta 2014 klo 14.24\nano 19.45 ja anot yleensäki :D minkä takia sun pitää alkaa spekuloida että naurettavaa kun kutsuu sitä eri asiaks.. monet bi-seksuaalit tuntee vetoa enemmän miehiin ku naisiin, se vaan on niin ei siitä mihinkään pääse. Jennin tilanne saattaa olla niin että Jenni tuntee olonsa ihan heteroks vaikkakin on seurustellu naisen kanssa. En ymmärrä miks pitää alka spekuloida muiden tunne-elämää ja kiinnostumisia..\nHAHAHAHAHHAH en oo ikinä nauranu näin paljoa :DDD tää on just tämmöstä klassista "SANOITKO MUSTA; OLETKO RASISTI VITTU VIHAAN SINUA RASISTI SUN ÄITISKI OLI RASISTI TAPA ITTES RASISTI"\nhohhoijjaa sit ihmetellään että mistä näitä vapaustaistelijoita ilmaantuu.\nAnonyymi 15. tammikuuta 2014 klo 2.45\nJenni ei varmaankaan tarkoittanut että suhde Taoon olisi ollut vähäpätöisempi..\nVeikkaisin että kuvio on ennemmin niin, että Edgar ei vaan ole kauhean peloissaan nais-exästä? Mies on miehelle uhka, mutta harvemmin mies pitää naista uhkana itselleen.\nAnonyymi 15. tammikuuta 2014 klo 2.48\nMun kommentti tais kadota, mutta pahoittelen jos nyt sanon saman asian sittenkin kaksi kertaa..\nUskon että Jenni ei vähätellyt suhdettaa Tahoon, vaan Edgar ei pidä Tahoa sen takia uhkana koska Taho on nainen. Ja haen nyt sitä takaa, että miehet eivät pidä naisia niin suurena uhkana itselleen kuin toisia miehiä. Mies on miehelle uhka, nainen naiselle.\nAnonyymi 30. joulukuuta 2013 klo 21.02\nkuka toi viimisen kuvan jätkä on:o sehä pitää sua tissistä kiinni:D mut näyttää olevan ollu hauskaa, ja hyvä niin:) hyvää uutta vuotta jenni!\nJenni 30. joulukuuta 2013 klo 23.14\nSe on mun hyvä kaveri, ei ollu tarkotus varmaankaan pitää tisseistä kiinni vaan halaa tota kuvaa varten :D :) Kiitos samoin! :)\nHaha ihme tissit tol valkopaitasella :Dd\nAnonyymi 3. tammikuuta 2014 klo 10.51\nAika helvetin hyvännäköset. Kelpais ainakin mulle!\nAnonyymi 30. joulukuuta 2013 klo 21.52\nTommosissa bileissä on sitä meininkiä! Kuokkijat ja kaikki! Toivottavasti oli hauskaa! :D\nJenni 30. joulukuuta 2013 klo 23.15\nJep! :D Ja hauskaa riitti! :D\nUpee jenni! ♥ Ja mitä hittoo noi kuokkijat... :D NOLOA! Häpeisivät edes :D\nKiitos <3 No älä....\nAnonyymi 30. joulukuuta 2013 klo 22.14\nKuka toi namu beefcake beessis paidas yhteiskuvassa ihan oikeella??? Sinkku?\nJenni 30. joulukuuta 2013 klo 23.16\nSe on Niko ja seurustelee ton valkopaitasen tummahiuksisen tytön kanssa :)\nAnonyymi 30. joulukuuta 2013 klo 23.15\nhöh oisit nyt pistänyt kuvia tosta juhlapaikasta!\nAnonyymi 31. joulukuuta 2013 klo 1.20\nVaikuttaa ihan sika hauskoilt pippaloilta! oli varmaan niin kivaa :)\nAnonyymi 31. joulukuuta 2013 klo 2.26\nheiii ootko poistanu noista thaimaa postauksista kuvia?? kun ne ei ainakaan lataudu :(( ooon lähössä thaimaaseee ni oisin mielenkiinnolla halunnut nähä sun kuvia ja ostoksia mitä siellä nnyt oiskaaan olllut :/\nAnonyymi 31. joulukuuta 2013 klo 3.06\nMillä kameralla kuvasit? Niin huono laatusia verrattuna esim. Edelliseen postaukseen :)\nAnonyymi 31. joulukuuta 2013 klo 12.05\nHei onko tahon oikee nimi thao? :)\nMsXenyy1 31. joulukuuta 2013 klo 17.45\nEikä, Taho on niin söpö:) Ja sinäkin Jenni. Hyvää uutta vuotta!\nAnonyymi 31. joulukuuta 2013 klo 17.59\nkuokkijat jotenkin ymmärtää 15-vuotiaiden kotibileissä mut tossa iässä ja tollasessa tilanteessa oikeesti... noloa! :D toivottavasti teil oli silti hauskaa !\nAnonyymi 1. tammikuuta 2014 klo 11.32\nSulla on kiva blogi ja oot ihanan aito ja tykkään kun kerrot ajatuksistasi suoraan ja postailet muustakin kuin ulkonäköön liittyvistä asioista. Olisi siis tosi kivaa, jos vielä viitsisit postailla useammin :) Hyvää uutta vuotta 2014! :)\nAnonyymi 1. tammikuuta 2014 klo 15.56\ntaho on niin söpö en kestä! senku sais omaks :(\nAnonyymi 1. tammikuuta 2014 klo 17.43\nVitsit miten kivaa varmaan on ollut! Tuun ihan kateelliseks täällä:D Ootan niin paljon parhaan ystävän juhlia jotka on viikonloppuna, hän on vuokrannu tilan mut siellä pelkkä sauna vaan mut vitsit ois upee tollane mistä kerroit :) HAHA:d kaikkee hyvää sulle uuteen vuoteen :) !\nAnonyymi 1. tammikuuta 2014 klo 21.43\nKo. talo on Laajasalossa, ei Herttoniemessä :) (Kuvernöörintie 3)\nootteko edgarin kaa eronnut?\nAnonyymi 2. tammikuuta 2014 klo 2.24\neikö edgar ollut ko. kekkereissä (tai oliko häntä ylipäätään edes kutsuttu)?\nAnonyymi 2. tammikuuta 2014 klo 12.28\npostaile useemmin! :)\nAnonyymi 2. tammikuuta 2014 klo 22.13\nmiks väännät tommosia vitun rumia ilmeitä ku oisit paljo nätimpi ilman niitä :D\nAnonyymi 2. tammikuuta 2014 klo 22.55\njoskus ihmettelen että kaikesta ne ihmiset jaksaakin sulle jenni urputtaa täällä kommenteissa:D mutta oot ihan super nätti taas kerran!\nAnonyymi 3. tammikuuta 2014 klo 4.26\nPaljon tollasen vuokra suunnilleen oli tiiätkö yhtään? :) ja onko taho/tahon perhe rikkaita? :)\nAnonyymi 4. tammikuuta 2014 klo 1.26\nKuka noista on Taho? :)\nSanni 12. tammikuuta 2014 klo 2.41\n1. Vittu miten ihmiset kehtaa pällistellä täällä että jaa onks Taho rikaskin vai kun tollasia juhlia järjestää :o\n2. Noi pari jotka kyselee että miksei Edgar ollut mukana ja ootteko eronnu vai! Mistähän sä just postasit...? Tsemppiä näitten ihmisten kanssa :D\nSanni 12. tammikuuta 2014 klo 20.38\nOho... Siis perutaanpas puheet tosta 2. kohdasta :D postasitkin vasta noitten kysymysten jälkeen vankila-aiheesta...


Vouti perässä! Espanjaan asettunut Daniel ”Bile-Dani” Lehtonen rajuissa talousvaikeuksissa – tosi-tv-tähti todettiin varattomaksi! | Seiska\nVouti perässä! Espanjaan asettunut Daniel ”Bile-Dani” Lehtonen rajuissa talousvaikeuksissa – tosi-tv-tähti todettiin varattomaksi!\nSuurin Pudottaja Suomi -ohjelmassa kilpaileva Daniel Lehtonen eli Bile-Dani, 29, palasi kuvausten jälkeen nopeasti Suomesta takaisin rakkaansa Eveliina Uosukaisen, 25, luokse Espanjan Aurinkorannikolle.\n– Palaaminen Suomeen ei ole ollut ajatuksissa, koska täällä meillä on kaikki mitä tarvitsemme, Bile-Dani kertoo Seiskalle.\nLue myös: Miten Bile-Danin sixpack kasvoi File-Danin "tynnyriksi"? Suurin pudottaja Suomi -kisaan lähtevä Daniel Lehtonen tilittää: "Olen niin läskiperse, etten jaksa kävellä!"\nVaikka Bile-Danilla pyyhkii hyvin Espanjassa, hänellä on rahamurheita Suomessa. Ulosottovirastosta selviää, että hänellä on kontollaan maksamattomia vakuutusmaksuja ja veroja 2 000 euroa.\nVelkojen periminen on kuitenkin jäissä, sillä Bile-Dani on todettu varattomaksi. Todistuksesta kuitenkin selviää, että hän on maksanut aiemmin velkojaan tuhansilla euroilla.\nDaniel Lehtonen eli Bile-Dani tuli tunnetuksi aikanaan Hottikset tv-sarjasta. Myöhemmin hän testasi suhdettaan Eveliina-kultansa kanssa Temptation Island Suomessa.\nLue myös: Bile-Dani ja Eveliina-kihlattu tarttuivat unelmaansa – muutto ulkomaille: ”Kohtalaisen kovat kämppäkriteerit eli postikorttimaisema”\nBile-Danin yritys D Consulting Ky on myös ulosottoviraston asiakas. Firmalta peritään arvonlisäveroja lähes 18 000 euron edestä, ja listoista löytyy myös yli 6 000 euron laina. Vouti on todennut myös Bile-Danin putiikin varattomaksi.\n– Asiat ovat selvityksessä, niin en halua niitä suuremmin kommentoida, Daniel viestitti.\nLue lisää Danin elämästä Espanjassa torstaina ilmestyneestä Seiskasta!\nBile-Danista tuli File-Dani, nyt hän yrittää karistaa kilot tv:ssä - tässä ovat Suurin pudottaja Suomi -ohjelman julkkisosallistujat!Bile-Danista tuli File-Dani, nyt hän yrittää karistaa kilot tv:ssä - tässä ovat ...\nKääk, Temptation Islandin superpari Bile-Dani ja Eve shoppailivat sormuksia – poistuivat koruliikkeestä tyhjin käsin! Kääk, Temptation Islandin superpari Bile-Dani ja Eve shoppailivat sormuksia – po...


Trooppiset taudit 2020 -kurssi | Lääketieteellinen tiedekunta | Helsingin yliopisto\nTrooppiset taudit 2020 -kurssi\nKurssin tavoitteena on syventää osallistujien tietoa trooppisista taudeista, maahanmuuttajien infektioista ja matkailulääketieteestä. Kurssi on tarkoitettu ensisijaisesti lääkäreille, hammaslääkäreille ja 4.-6. vuosikurssin lääketieteen opiskelijoille.\nKoronavirustilanteen takia olemme päättäneet muuttaa trooppisten tautien kurssin kolme viimeistä luentopäivää etäopiskeluksi. Luennot pidetään Helsingissä tyhjälle salille ja ne nauhoitetaan normaaliin tapaan ja tallenteet ovat katsottavissa Moodlessa seuraavana päivänä. Etäyhteydet toimivat normaaliin tapaan ja jokainen etäyhteyspaikka voi itse päättää miten paikallisesti toimii.\nTentti pidetään entisten suunnitelmien mukaan 15.4. sähköisenä monivalintatenttinä jonka voi suorittaa kotona omalla koneella. Tentin suorittaneet saavat 5 opintopistettä ja muut osallistumistodistuksen.\nEtäpaikkakunnista seuraavat ovat ilmoittaneet tilanteestaan HY+:lle:\nTampere: Etäseurantaa livenä ei toteuteta vähäisen osanottajamäärän takia. Osallistujia kehoitetaan katsomaan luennot tallenteina.\nKuopio: Etäseurantaa livenä ei toteuteta. Osallistujia kehoitetaan katsomaan luennot tallenteina.\nTurku: Etäseurantaa livenä ei toteuteta. Osallistujia kehoitetaan katsomaan luennot tallenteina.\nKeskiviikkoisin klo 15.30-18.00, 15.1.-1.4.2020\nLuentosali 1, Haartman-instituutti, Haartmaninkatu 3, Helsinki\nLuentoja voi seurata myös etäluentopaikkakunnilla (katso alempana)\nLuentoja voi myös katsoa jälkikäteen netistä kurssin Moodle-sivujen kautta\nTampere (Arvo-rakennus, sali F211 a+b, Medisiinarinkatu 1, 33520 Tampere)\nTurku (TYKS Silmä- ja korvaklinikan luentosali, 12. krs, U-sairaala, Kiinamyllynkatu 4, 20500 Turku)\nKuopio (KYS, opetusrakennus, SEM1 + SEM 2, Puijonlaaksontie 2, 70210 Kuopio)\nOulu (OYS, luentosali 12, Kajaanintie 50, 90220 Oulu)\nOhjelma, Trooppiset taudit 2020\nJohdanto trooppisiin tauteihin ja parasiitteihin\nPj Ville Holmberg ja Heli Siikamäki\nMatkailijan ja maahanmuuttajan\nJohdanto alkueläin- ja matotauteihin\nHeli Siikamäki ja Tuula Pelkonen\nKuumetaudit I - Malaria ja\nPj Heli Siikamäki ja Mari Eriksson\nLasten malarian erityispiirteet\nRiketsioosit ja Q-kuume\nKuumetaudit II - Trooppisia bakteeritauteja\nPj Tamim Khawaja ja Kirsi Skogberg\nLavantauti ja melioidoosi\nKuumetaudit III - Trooppisia virustauteja\nPj Mari Eriksson ja Lasse Lönnqvist\nKeltakuume ja Japanin aivotulehdus\nDengue, zika ja chikungunya\nPj Ville Holmberg\nAkuutti ripuli matkailjialla -aikuiset\nKeuhko-oireet ja tuberkuloosi\nPj Mari Eriksson ja Juha Rannikko\nPj Laura Pakarinen, Lotta Simola, Ville Holmberg\nKuume ja kohonneet maksa-arvot\nTrooppiset maksalöydökset kuvantamalla\nPj Katariina Kainulainen ja Heli Siikamäki\nGnathostomiaasi ja anisakiaasi\nPeter Klemets ja Nina Brandstack\nRabiesaltistus ja eläimen puremat\nPj Ville Holmberg ja Mari Eriksson\nMadot ja eosinofilia\nPj Anna Hanttu, Keiju Kontula, Heli Siikamäki\nIho-oireet ja seksitaudit\nPj Heli Siikamäki ja Tamim Khawaja\nMatkailijoiden infektioiden ehkäisy\nPj Mari Eriksson ja Tamim Khawaja\nInfektiot tropiikissa, maantieteellinen näkökulma\nMari Eriksson ja Tamim Khawaja\nKati Kainulainen ja Eeva Pekkanen\nTavoitteena on, että kurssin käytyään opiskelija\npystyy diagnosoimaan ja hoitamaan Suomeen matkailijoiden mukana tulevat merkittävimmät trooppiset taudit,\ntuntee maahanmuuttajien infektiotaudit ja ymmärtää milloin niitä tulee epäillä,\nomaa riittävät taustatiedot mahdollisia ulkomaisia trooppisten tautien jatko-opintoja varten.\nKurssin opetusmentelmänä on käänteinen luokkahuone (flipped classroom), jossa oppiminen perustuu seuraaviin vaiheisiin:\nPerustietoa aihepiiristä hankitaan ennen luentoja lukemalla etukäteistehtävä Moodlessa.\nJokaiseen teemaan on pääsääntöisesti varattu 45 min, josta 30 min on luentoa ja 15 min keskustelua ja kysymyksiä.\nPresemo -chattikanavalla keskustellaan ja esitetään kysymyksiä luentojen aikana (https://presemo.helsinki.fi/tropi2020). Presemoon voi kirjautua puhelimen, tabletin tai laptopin selaimella.\nLuentojen jälkeen puheenjohtaja esittää luennoitsijalle Presemossa esille tulleita kysymyksiä ja kommentteja ja keskustelee luennoitsijan kanssa. Myös salista ja etäyhteyksien välityksellä voidaan esittää kysymyksiä ja kommentteja.\nLuentojen jälkeen voi perehtyä Moodleen kerättyyn syventävään aineistoon oman kiinnostuksen mukaan.\nOsaamista arvioidaan kurssin jälkeen sähköisellä monivalintatentillä Moodlen kautta. Tentti suoritetaan 15.4.2020 omalta koneelta, mihin tahansa kellonaikaan, vastausaikaa on 2 tuntia.\nKurssi järjestetään luentosarjana yhteistyönä muiden Suomen lääketieteellisten tiedekuntien kanssa. Suurin osa luennoista pidetään Helsingissä ja näytetään videoyhteydellä muissa kaupungeissa. Kurssiin kuuluu 36 luentotuntia (ei läsnäolovaatimusta), 63 tuntia omatoimista opiskelua ja 36 tuntia tenttiin valmistautumista. Yhteensä 135 tuntia eli opintopistemäärä on 5. Luentoja varten tulisi valmistautua lukemalla etukäteisaineisto joka julkaistaan Moodlessa noin viikko ennen luentoa. Etukäteisaineistoa on pääsääntöisesti yksi artikkeli per luento.\nKurssin suorittamisen edellytyksenä on sähköisen monivalintatentin läpäiseminen. Arvosanan muodostamisen perusteena tentti 100%. Arvosteluasteikko 0-5.\nErikoislääkärikoulutuksessa oleville kurssia haetaan teoreettiseksi kurssimuotoiseksi koulutukseksi 36 tunnin perusteella. Kurssista voi saada osallistumistodistuksen myös ilman tentin suorittamista.\nLuentoesitykset ja luentojen ennakkomateriaalit\nTropical Medicine (Lecture Notes), 7th Edition, Nick Beeching, Geoff Gill, Wiley-Blackwell, 2014\nHedman, Heikkinen, Huovinen, Järvinen, Meri, Vaara: Mikrobiologia, immunologia ja infektiosairaudet, Duodecim 2010 ja 2011, kirjat I ja III soveltuvin osin\nHY+:n ylläpitämä Moodle (moodle.hyplus.fi) toimii ensisijaisena digitaalisena oppimisympäristönä. Ilmoittautuneille lähetetään lisätietoa kirjautumisesta ja tunnuksista.\nPresemo käytetään luentojen aikaisena keskustelualustana. Presemon kautta voi lähettää kysymyksiä luennoitsijalle, joita session puheenjohtaja sitten esittää luentosalissa. Presemon kautta osallistujat voivat myös käydä keskustelua päivän teemoista.\nVarsinainen tentti 15.4.2020\nTentti järjestetään sähköisenä tenttinä Moodlessa monivalintakysymyksillä. Kysymykset koskevat luennoilla käsiteltyjä keskeisiä aiheita. Läpipääsyrajana on 50% maksimipisteistä. Tenttiä varten ei varata luentosaleja, vaan sen voi suorittaa kotona tai missä tahansa kirjautumalla Moodleen. Tentin voi suoritta milloin tahansa tenttipäivän aikana, vastausaikaa on kaksi tuntia.\nKysymykset ovat SBA (single best answer) -tyyppisiä, tässä esimerkki kysymyksestä:\n35-vuotias mies tuli Helsingin terveyskeskuspäivystykseen korkean kuumeen takia. Hän oli kolme päivää aikaisemmin lentänyt kotiin Thaimaasta, jossa oli viettänyt kaksi viikkoa turistikohteessa. Oireina oli nyt myös päänsärkyä, pahoinvointia ja nivelsärkyjä. Vartalolle oli kehittynyt hento punoittava ihottuma. Labroissa CRP 35 (viite <4), leukosyytit 2,8 (viite 3,4-8,2), trombosyytit 65 (viite 150-360), ALAT 85 (viite <50). Mikä on todennäköisin diagnoosi?\nKURSSIN ILMOITTAUTUMISAIKA ON PÄÄTTYNYT!\nKurssille voi ilmoittautua HY+:n sivuilla 1.10.-9.12.2019 välisenä aikana. Kurssin hinta on 200 e + alv. Yliopistojen perustutkinto-opiskelijoille kurssi on maksuton.\nKeskussairaalat ja muut halukkaat organisaatiot voivat ilmoittautua etäopetuspaikoiksi ottamalla yhteyttä Anja Loikkaseen (anja.loikkanen@helsinki.fi). Etäyhteyksien järjestämisestä veloitetaan 500 e + alv per organisaatio. Tämän lisäksi kurssin osallistujat ilmoittautuvat normaalisti kurssille.\nHelsingin yliopisto on myöntänyt kurssille erikoistumispisteitä alla oleville erikoisaloille seuraavasti:\nrunkok.4 ja eriytyvä 5\nSisätaudit /eriytyvä koulutus\nHammaslääketieteellinen diagnostiikka/suun mikrobiologia\nHelsingin yliopisto, Helsingin yliopiston koulutus- ja kehittämispalvelut HY+, HUS Infektiosairauksien klinikka, HUS Lasten ja nuorten sairaudet, HUSLAB, Oulun yliopisto, OYS Sisätautiklinikka, OYS Lastenklinikka, Turun Yliopisto, TYKS Sisätautiklinikka, TYKS Lastenklinikka, Itä-Suomen Yliopisto, KYS Sisätautiklinikka, KYS Lastenklinikka, Tampereen yliopisto, TAYS, Suomen infektiolääkärit ry, David Livingstone Seura, Kliiniset mikrobiologit ry, Suomen eläinlääkäreiden kehitystyöjärjestö ry, Infektiotautien tutkimusyhdistys ry ja THL.\nVastuuhenkilö: Ville Holmberg, kliininen opettaja, erikoislääkäri, Helsingin yliopisto ja HUS, puh 050 4271630, ville.holmberg@hus.fi\nIlmoittautumiset: Anja Loikkanen, HY+, anja.loikkanen@helsinki.fi\nMoodle: Kristiina Kosola, HY+, kristiina.kosola@helsinki.fi\nLisätietoja kurssista paikkakunnittain:\nPerustutkinto-opiskelijat: Ville Holmberg, ville.holmberg@hus.fi\nLääkärit: Mari Eriksson, mari.eriksson@hus.fi\nJuha Rannikko, juha.rannikko@tuni.fi\nPerustutkinto-opiskelijat: Sari Kuitunen, sari.kuitunen@utu.fi\nLääkärit: Ville Peltola, ville.peltola@utu.fi\nMarjo Renko, marjo.renko@uef.fi\nTerhi Tapiainen, terhi.tapiainen@oulu.fi


Chilinkasvatusta: Kapsaisiini (8-metyyli-N-vanillyyli-6-noneeniamidi)\nKapsaisiini (8-metyyli-N-vanillyyli-6-noneeniamidi) on paprikoiden-sukuun (Capsicum) kuuluvien chilipaprikoiden sisältämä aktiivinen kemiallinen yhdiste, joka aiheuttaa polttavan tunteen nisäkkäiden kudoksissa. Yhdisteestä käytetään joissain lähteissä (esimerkiksi Biologian sanakirja) myös muotoa "kapsaikiini". Puhdas kapsaisiini on rasvaliukoinen, väritön ja hajuton kiteinen tai vahamainen yhdiste. Luonnossa kasvavissa chileissä kapsaisiini esiintyy E-muodossa. Kapsaisiinin Z-isomeeria eli tsukapsaisiinia (CAS 25775-90-0) valmistetaan synteettisesti ja sitä käytetään raakalääkkeiden valmistuksessa.\nChilit tuottavat kapsaisiinia ja muita sen kaltaisia kapsaisinoideja sekundaarimetaboliitteinaan luultavasti karkottamaan kasvinsyöjiä. Sen sijaan chilipaprikoiden siemeniä levittävät linnut eivät yleensä ole herkkiä kapsaisinoideille.\nKapsaisiineillä saattaa olla sienten kasvua torjuvia ominaisuuksia. Boliviassa tehdyt kenttähavainnot Capsicum chacoënse -lajilla, jonka kasviyksilöiden tuottamien marjojen kapsaisiinipitoisuus vaihtelee yksilöittäin olemattomasta tuntuvaan, osoittivat että 45 vuorokauden aikana yksikään kapsaisiinia tuottavan pensaan marja ei saanut sienitautia, kun 12 % kapsaisiinittomista marjoista sairastui. Kapsaisiini torjuu myös pikkujyrsijöiden yritykset päästä käsiksi kasvin siemeniin. Se ei kuitenkaan näytä haittaavan lehtiä ja versoja syöviä suuria kasvinsyöjiä.\nPaprikoiden vihreissä osissa esiintyy myös emodiiniä, jota esiintyy kasveissa kasvissyöjiä torjuvana aineena yleisemminkin. Sitä kuitenkin esiintyy paprikoilla samoina määrinä lajista riippumatta, kun taas kapsaisiini keskittyy vain tiettyjen lajien marjoihin. Tämä viittaa kapsaisiinin kehittyneen juuri marjojen ja siementen suojaksi.\nKäyttö mausteena ja torjuntakeinona\nChilimausteiden aiheuttama polttava tunne suussa aiheutuu kapsaisiinista. Chilillä maustettuja ruokia syödään erityisen yleisesti esimerkiksi Meksikossa, Intiassa ja Thaimaassa. Kirpeän ja tulisen maun antamisen lisäksi chilimausteet voivat parantaa ruoansulatusta, tuhota loisia ruoansulatuskanavassa ja suojata mahahaavalta sopivina annoksina. Mahahaavalta suojaava vaikutus on havaittu rottakokeissa. Lisäksi kapsaisiini lisää kehoa viilentävää hikoilua, mistä on hyötyä etenkin lämpimissä trooppisissa maissa. Toinen hyvin tunnettu kapsaisiinin käyttöalue on käyttö nk. paprikasumuttimissa eli virallisesti OC-sumuttimissa vaikuttavana aineena kohdehenkilön vastarinnan murtamiseksi.\nKapsaisiiniin liittyvät polttavat ja jopa kivuliaat tuntemukset johtuvat sen kemiallisesta interaktiosta aistihermosolujen kanssa. Vanilloideihin kuuluvana aineena kapsaisiini sitoutuureseptoriin, jota kutsutaan vanilloidireseptorin alatyyppi 1:ksi (VR1). Ionikanavareseptori VR1 kloonattiin ensimmäisen kerran v. 1997. VR1, joka stimuloituu myös lämmöstä ja fysikaalisesta hankauksesta, aiheuttaa aktivoituessaan kationeiden eli positiivisesti varautuneiden ionien (esimerkiksi kalsium- ja natriumionien) solukalvon läpäisyn lisääntymisen. Aktivoitumisen aiheuttama hermosolun depolarisaatio aiheuttaa hermoimpulssin välittymisen keskushermostoon. VR1-reseptoriin sitoutumalla kapsaisiini saa aikaan saman vaikutuksen kuin tulikuuma lämpö tai hankausvamma, mikä selittää kapsaisiinin aiheuttaman polttavan tunteen.\nVR1-ionikanavareseptori kuuluu TRP (Transient Receptor Potential) -ionikanavareseptorien superperheeseen, joten sen pidempi merkintä on TRPV1. Monien TRP-ionikanavien on osoitettu olevan herkkiä eri lämpötila-alueille ja luultavasti niiden avulla lämpöaistimukset kyetään kokemaan. Kapsaisiinin ohella tunnetaan muitakin TRP-reseptorien kautta lämpöaistimuksen aiheuttavia aineita. Esimerkiksi kamferin aiheuttama lämpö- ja mentholin aiheuttama viileätuntemus tulevat saman reseptorisuperperheen kautta kuin kapsaisiinin, mutta reseptorialatyypit ovat erilaiset. Kamferi vaikuttaa pääasiassa TRPV3:een ja mentholi TRPM8:aan. Kamferin on osoitettu vaikuttavan myös TRPV1:een.\nMausteena ja torjuntakeinona käytön lisäksi kapsaisiinia käytetään muun muassa ulkoisesti neuropaattisen kivun lievitykseen. Lääketieteellistä näyttöä kipua lievittävästä tehosta on muun muassa diabetekseen liittyvän hermoston sairauden eli diabeettisen neuropatian kipujen lievityksessä, ääreishermovamman jälkeisissä kivuissa ja vyöruusun jälkeisen hermokivun eli postherpeettisen neuralgian lievityksessä. Kapsaisiinia on kokeiltu myös muun muassa psoriasiksen, kutinan ja pehmytosareuman eli fibromyalgian hoidossa.Voimakkaat puhdasta kapsaisiinia sisältävät paikallisesti käytettävät voiteet (esimerkiksi Zostrix) ovat Suomessa erityisluvallisia reseptilääkkeitä.\nKapsaisiinia sisältäviä ulkoisesti käytettäviä lämmittäviä voiteita, geelejä ja linimenttejä käytetään myös erilaisten pienten kipujen tilapäiseen hoitoon, kuten lihas- ja nivelkipujen lievitykseen, nivelrikkoon liittyvien kipujen lievitykseen, selkäsärkyyn, venähdyksiin ja nyrjähdyksiin. Lisäksi lämmittävän vaikutuksen omaavia kapsaisiinilinimenttejä, -geelejä ja -voiteita käytetään lihaksien hoitoon, lämmitykseen ja rentoutukseen, lihasvenähdysten ehkäisyyn urheilusuorituksissa ja vilkastuttamaan ääreisverenkiertoa. Vapaasti saatavissa paikallisesti käytettävissä kapsaisiinivalmisteissa käytetään vaikuttavana aineena usein Capsicum oleoresiiniä eli chilipaprikoiden kuivattujen kypsien hedelmien alkoholiuutteita, jotka sisältävät kapsaisiinin lisäksi kemikaaleja, jotka heikentävät puhtaan kapsaisiinin vaikutuksia.\nKapsaisiinin on todettu kiistatta useiden tutkimusten avulla omaavan antimikrobisia ja antioksidanttisia vaikutuksia. Kapsaisiini olisi siis hyvä säilöntä-aine ruoassa, koska se estää bakteerien kasvua. Käyttöä kuitenkin rajoittaa tulisuus, jonka monet kokevat epämiellyttäväksi. Myös tulehdusta hillitsevä vaikutus on havaittu.\nKapsaisiinin energiankulutusta lisäävä vaikutus\nChilipaprikoiden syömisen on todettu lisäävän rasvojen hapettumista ja ruokailun jälkeistä energiankulutusta. Myös ruokahalu vähenee chilin syömisen seurauksena. Beeta-adrenergisen simulaation on arveltu välittävän syömisen jälkeisen energiankulutuksen kasvun.\nKipuja poistava vaikutus\nKapsaisiinin kipua poistava vaikutus perustuu aistihermopäätteen reseptorien stimuloitumiseen ja siitä johtuvaan hermoston välittäjäaineiden vapautumiseen ja niiden loppuun kulumiseen, kun hermopäätteitä altistetaan kapsaisiinille usein ja tarpeeksi pitkään. On tutkittu, että kapsaisiinin kipuja poistava vaikutus perustuu erityisesti hermoston kivunvälittäjäaine neuropeptidi substanssi P:n kulumiseen. Substanssi P aiheuttaa kipusignaalin kulkeutumisen keskushermostoon ja vapauttaa tulehdusta tuottavia entsyymeitä. Kun substanssi P:tä on kipualueella vähemmän, neurogeeninen tulehdus lievittyy ja kipusignaalit aivoihin vähentyvät. Hermosolujen toiminta palautuu ennalleen, kun kapsaisiinin käyttö lopetetaan. Vaikka kapsaisiini onkin sopivalla pitoisuudella ja annostuksella kipusignaaleja estävä aine, suurilla annoksilla se vaikuttaa neurotoksisesti eli hermosoluja vaurioittavasti. Solutuhon mekanismeina ovat osmoottinen tuho ja soluun virtaavan kalsiumin aiheuttama proteaasientsyymien aktivoituminen.\nViikonlopun supertarjouksena Chili Plus Lannoitteet –50% Chilinkasvattajat.com verkkokaupassa.\nLähettänyt Juha Pihlajamaki klo 20.57


Peruskoulut » Koulut aakkosittain » Paloheinän ala-asteen koulu » Ajankohtaista\n[10.8.2020] Syyslukukausi alkaa 13.8.2020\nSyyslukukausi alkaa 13.8.2020 ko 9.00. Torstaina 13.8. ja perjantaina 14.8. koulua on klo 9.00 - 12.15.\n[8.5.2020] Paluu lähiopetukseen 14.5. alkaen\nHallituksen päätöksellä perusopetuksen koulut palaavat lähiopetukseen 14.5.2020 alkaen. Opetushallituksen ohjeiden mukaan opetuksessa siirrytään takaisin normaaliolojen lainsäädännön mukaisiin opetusjärjestelyihin, mutta siirtymisessä on otettava huomioon tartuntariskin torjumiseen tähtäävät toimenpiteet.\nOppilaiden opetuksessa palataan kaikkien vuosiluokkien osalta lähiopetukseen. Koulutyön ja opetuksen suunnittelussa otetaan huomioon hygieniavaatimusten noudattaminen ja lähikontaktien välttäminen. Oppilaat tulevat työskentelemään yhden opettajan johdolla, luokissa pidetään riittäviä turvavälejä ja vältetään turhia kontakteja. Käsiä pestään useaan kertaan päivässä. Luokkien lukujärjestykset tulevat muuttumaan hiukan. Porrastamme kouluuntulo- ja kotiinlähtöaikoja, jottei pihalle synny ruuhkaa.\nTulemme jakamaan ensi viikon alussa koteihin Wilman välityksellä tarkat ohjeet kouluun paluusta, mm. siitä mitä otetaan mukaan ja mihin aikaan tullaan kouluun.\n[7.5.2020] Koulutulokkaiden tutustumisaamu 12.5. peruttu\nKoulutulokkaiden tutustumisaamu 12.5. koulun tiloissa on peruttu olosuhteista johtuen. Tulemme olemaan oppilaisiin yhteydessä kirjeitse.\n[18.3.2020] Etäopetukseen siirtyminen 18.3.2020 alkaen\nHallituksen 16.3.2020 antaman linjauksen mukaan lapset ja nuoret perusopetuksessa, lukioissa ja ammatillisessa opetuksessa siirtyvät lähiopetuksesta opiskelemaan kotiin 18.3.2020 lukien. Valtioneuvosto tarkensi linjausta perjantaina 20.3.2020 siten, että kaikki peruskoulun 1.–3. luokkien oppilaat voivat saada tarvittaessa opetusta myös lähiopetuksen muodossa. Helsingissä toimitaan tämän linjauksen mukaisesti. Myös 1.–3.-luokkalaisia suositellaan kuitenkin vahvasti osallistumaan opetukseen etäopetuksen välityksellä, mikäli tämä vain on mahdollista. Tarkempi tiedote asiasta löytyy Wilmasta.\n[4.2.2020] Kielitarjonnan tiedot päivitetty\nKoulun kielitarjonta löytyy kohdasta "Opetus->Kielitarjonta". Sisältää nyt myös kielivalintaillassa näytetyn diaesityksen kielivalintaan liittyen.\n[20.12.2019] Kouluun ilmoittautuminen 23.1.2020\nKouluun ilmoittautuminen on Paloheinän ala-asteen koululla torstaina 23.1.2020 klo 8.00–10.00 ja 17.00–19.00.\n[20.12.2019] Kielivalintailta 14.1.2020\nKakkosluokkalaisten huoltajille järjestetään tilaisuus kielivalinnoista tiistaina 14.1.2020 klo 17.30.\n[29.11.2019] Joulujuhlat 2019 klo 17.30 ja 19.00\nTorstaina 19.12. koulussamme vietetään joulujuhlia. Juhlan ohjelmasta vastaavat 2., 3. ja 6. luokat. Koska kaikki oppilaat vanhempineen eivät mahdu samaan juhlaan, juhlimme kahdessa erässä. Oppilaat osallistuvat oman luokkansa juhlaan opettajan johdolla. Vanhemmat ovat lämpimästi tervetulleita juhlaamme.\njuhla klo 17.30: 1B, 1C, 2B, 2C, 3B, 3D, 4A, 5A, 5B, 6B,\njuhla klo 19.00: 1A, 2A, 3A, 3C, 4B, 4C, 5C, 6A, 6C\n[28.10.2019] Tilaisuus koulutulokkaiden huoltajille 28.11.2019\nPaloheinän ala-aste järjestää koulutulokkaiden vanhemmille tutustumistilaisuuden kouluun torstaina 28.11.2019 klo 17.30 — 18.30. Illan aiheena on Paloheinän kieliohjelma, opiskelu ekalla luokalla, iltapäivätoiminta, oppimisen tuki ja kouluun ilmoittautuminen. Tilaisuuden aluksi kokoonnutaan koulun ruokasaliin ja lopuksi tehdään kierros koulun tiloissa. Lämpimästi tervetuloa!\n[11.10.2019] Ilmiöviikko 2019\nLokakuun ensimmäisellä viikolla vietettiin koulussa ilmiöviikkoa, aiheena EU. Oppilaat tekivät monenlaisia projekteja valitusta EU-maasta, viikko huipentui perjantain maakierrokseen, jossa passiin kerättiin leimoja eri maiden pajoista.\n[20.9.2019] Unicef-kävely 20.9.2019\nJo perinteeksi muodostunut Unicef-kävely järjestettiin koulun lähimaastossa perjantaina 20.9. Innokkaat kävelijät keräsivät tarroja passeihinsa hyvän asian puolesta. Tarroja jaettiinkin aamupäivän aikana hurjia määriä!\n[20.8.2019] Luokkien vanhempainillat 27.8.2019\nLuokkien vanhempainillat pidetään omissa luokissa alkaen klo 18, luokanopettajat tiedottavat aikataulusta tarkemmin. Liikuntasalin remontti jatkuu vielä elo-syyskuun, joten tänä vuonna koko koulun yhteistä osuutta ei vanhempainillan alussa ole. Erityisopettajat, kieltenopettajat, käsityön opettaja ja rehtori ovat tavattavissa ennen luokkien vanhempainiltaa 27.8. klo 17.30 - 18.00 koulun aulassa ja ruokalassa. Ruokalassa on tuolloin tarjolla kahvia ja teetä. Tervetuloa!\n[6.8.2019] Koulu alkaa 8.8.2019\nKoulu alkaa torstaina 8.8.2019 klo 9.00. Ensimmäisten luokkien oppilaita ja huoltajia ohjataan oikeaan paikkaan koulun pihalla.Torstaina ja perjantaina koulu päättyy klo 12.15.\n[24.5.2019] Kevätkirkko ja kuutosten kukitus\nKoulun kevätkirkko pidetään Hyvän Paimenen kirkossa perjantaina 31.5. Oppilaat tulevat kouluun klo 8.15 ja koulupäivä päättyy kaikilla klo 12.15. Et-oppilaille on järjestetty korvaavaa ohjelmaa kevätkirkon ajaksi. Lauantaina 1.6. klo 8.30 kokoonnumme koulun pihalle kukittamaan 6. luokkien oppilaat, jonka jälkeen luokissa jaetaan lukuvuositodistukset. Tervetuloa mukaan!\n[15.5.2019] Kevätjuhla 28.5.2019\nPaloheinän ala-asteen kevätjuhla tiistaina 28.5. toteutetaan salin remontin takia tänä vuonna ulkona, ohjelmaa järjestävien luokkien esiintymispisteet kiertäen. Tapahtuma järjestetään aamulla, alkaen klo 8.15.\n[9.4.2019] Kevätrieha 25.4.2019\nVanhempainyhdistyksen järjestämä perinteinen Kevätrieha pidetään to 25.4. klo 17.30 - 20.00. Tervetuloa tuolloin mukaan iloiseen markkinatunnelmaan! Voitte ostaa luokkatoimikuntien pöydistä keväisiä tuotteita, vanhempainyhdistykseltä ilmapalloja tai buffetin antimia ja samalla tutustua seurojen toimintaan. Ohjelmassa on myös musiikkia ja kerholaisten esityksiä.\n[7.2.2019] Oppilaskunnan pajapäivä 3.4.2019\nKeskiviikkona 3.4.2019 5.-6. luokkien oppilaat vetävät erilaisia toiminnallisia työpajoja pienemmille oppilaille. 1.-4. luokkalaiset valitsevat kaksi työpajaa, johon osallistuvat pajapäivän aikana. Pajojen aiheet ovat hyvin moninaisia ja pajat ovat kokonaisuudessaan oppilaiden itse suunnittelemia ja toteuttamia, opettajat auttavat ja ohjaavat.\n[7.2.2019] Liikuntasalin lattiaremontti alkaa talvilomalla\nLiikuntasalin lattiaremontti alkaa talvilomaviikolla (viikko 8). Remontin aikana lattian alustatila puhdistetaan ja lattia uusitaan ja lämpöeristetään. Lisäksi liikuntasalin seinien saumat tiivistetään. Remontin yhteydessä myös salin jakava väliverho uusitaan. Alustavan aikataulun mukaan remontti valmistuu toukokuun aikana.\nLiikuntatunnit järjestetään salin korjausten ajan pääsääntöisesti ulkona kuten luistinradalla, hiihtoladuilla ja urheilukentillä. Koulu pyrkii myös hyödyntämään lähialueiden liikuntatiloja siinä määrin, kuin se on mahdollista.\n[20.12.2018] Tiedotustilaisuuksia tammikuussa\nTulevien ekaluokkalaisten vanhemmille järjestetään tiedotustilaisuus torstaina 10.1. klo 17.30. Samana iltana, 10.1. klo 18.30, on myös 2. luokkalaisten vanhemmille infotilaisuus, jossa aiheena on tulevien kolmasluokkalaisten kielivalinnat. Tilaisuudet pidetään koulun ruokasalissa.\n[13.12.2018] Joulunajan aikatauluja\nKoulussamme vietetään joulujuhlia lauantaina 15.12.2018; 1. juhla klo 9.00 ja 2. juhla klo 10.30. Luokkajako löytyy Wilma-tiedotteesta. Torstaina 20.12. koulussa nautitaan jouluateria, kaikki oppilaat tulevat kouluun klo 8.15 ja pääsevät kotiin klo 12.15. Perjantaina 21.12. on oppilaiden joulukirkko ja sitä korvaava joulutilaisuus koululla. Kaikki oppilaat tulevat kouluun klo 9.00 ja pääsevät kotiin klo 12.15.\n[31.10.2018] Joulumyyjäiset 27.11.2018 klo 18 — 19.30\nVanhempainyhdistys Pavy järjestää koululla perinteiset joulumyyjäiset tiistaina 27.11. klo 18 – 19.30. Luokkatoimikuntien pöydissä myydään joulukoristeita, leivonnaisia ym. mukavaa. Lisäksi vanhempainyhdistys järjestää arpajaiset ja buffetin. Tervetuloa joukolla mukaan!\n[28.9.2018] Unicef-kävely 12.10.2018\nUnicef-kävely järjestetään perjantaina 12.10.2018, jolloin koulun lähimaastossa kävellään taas hyvän asian puolesta. Koulupäivän pituus on 8.15 — 12.15.\n[21.8.2018] Koulun vanhempainilta 28.8.2018 klo 18.00\nKoko koulun yhteinen vanhempainilta on ti 28.8. klo 18. Tilaisuus alkaa n.30 min yhteisellä osuudella salissa, jonka jälkeen siirrytään omiin luokkiin. Tervetuloa! Ekaluokkien vanhempainilta pidetään ti 21.8. klo 18 omissa luokissa.\n[7.8.2018] Koulu alkaa 9.8.2018\nKoulu alkaa torstaina 9.8.2018 klo 9.00. Ensimmäisten luokkien oppilaita ja huoltajia ohjataan oikeaan paikkaan koulun pihalla.Torstaina ja perjantaina koulu päättyy klo 12.15.\n[22.5.2018] Kevätjuhlat 30.5.2018 klo 17.30 ja klo 19.00\nKevätjuhlat järjestetään keskiviikkona 30.5.2018, ensimmäinen juhla klo 17.30 ja toinen juhla klo 19.00. Luokanopettajalta saa tiedon, kumpaan juhlaan oppilas osallistuu.\nKuutosten kukitus järjestetään koulun pihalla lauantaina, 2.6.2018 klo 8.30 alkaen. Sen jälkeen kaikki luokat saavat lukuvuositodistuksen omissa luokissaan.\n[31.3.2018] Johtokunnan kokouksen pöyräkirja 1/2018\nJohtokunnan pöytäkirjat löytyvät kohdasta Meidän koulu -> Johtokunta.\n[15.1.2018] Koulutulokkaiden huoltajille uusintatilaisuus 18.1.2018\nTulevien koulutulokkaiden huoltajille järjestetään uudelleen infotilaisuus 18.1.2018 klo 17.30. Tilaisuus alkaa ruokalasta, lopuksi kierretään koulun tiloissa. Kouluun ilmoittautuminen on Paloheinän ala-asteen koululla keskiviikkona 24.1.2018 klo 8.00–10.00 ja 17.00–19.00\n[8.1.2018] Koulutulokkaat ja kielivalintailta 11.1.2018\nTulevien koulutulokkaiden huoltajille järjestetään infotilaisuus 11.1.2018 klo 17.30. Kakkosluokkalaisten huoltajille järjestetään oma tilaisuus kielivalinnoista klo 18.30.\n[13.12.2017] Syyslukukausi päättyy 22.12. ja kevätlukukausi alkaa 8.1.2018\nSyyslukukausi päättyy perjantaina 22.12.2017 ja alkaa jälleen joulun odotus. Joululoman jälkeen koulua jatketaan taas uuden vuoden puolella, maanantaina 8.1.2018.\n[08.11.2017] Vanhempainilta koulutulokkaiden vanhemmille uudesta kieliohjelmasta 28.11.\nHelsingin kaupungin kouluissa on ensi syksystä alkaen mahdollisuus opiskella jo 1. luokasta alkaen ensimmäistä vierasta kieltä. Uusi kieliohjelma tulee voimaan 1.8.2018 koulutulokkailla.Tämä varhennettu kieli vaikuttaa koulujen kieliohjelmiin. Alueen koulut suunnittelevat kielitarjonnan yhteistyössä. Paloheinän, Pakilan ja Torpparinmäen koulut kutsuvat erityisesti koulutulokkaiden, mutta myös nykyisten koululaisten, vanhemmat keskustelemaan muutoksesta ja kuulemaan heidän toiveistaan kielivalinnoiksi.\nKeskustelutilaisuus vanhemmille järjestetään Paloheinän ala-asteen koulun salissa, Ylipalontie 1, tiistaina 28.11. klo 18.00 – 19.00\n[27.09.2017] Vanhempainilta lasten ja nuorten some-käyttäytymisestä 3.10.\nPaloheinän ala-asteen koulun ja vanhempainyhdistys Pavy järjestävät yhteistyössä vanhempainillan lasten ja nuorten käyttäytymisestä sosiaalisessa mediassa tiistaina 3.10.klo 18. Vanhempainillan aihe on: "Somesokkelo: Sosiaalinen media nuorten silmin" . Nuoret kertovat ja esittelevät avoimesti omia somekanaviaan esimerkkeinä ja siitä lähdetään rakentamaan keskustelua siitä miksi ja miten he käyttävät somea.\n[09.08.2017] Vanhempainilta 29.8. klo 18.00\nKoko koulun vanhempainilta järjestetään tiistaina 29.8.2017 klo 18.00. 1. luokkien vanhempainilta järjestetään jo aikaisemmin, 16.8. klo 18.\n[08.08.2017] Koulu alkaa 10.8.2017\nKoulu alkaa torstaina 10.8.2017 klo 9.00. Ensimmäisten luokkien oppilaita ja huoltajia ohjataan oikeaan paikkaan koulun pihalla.Torstaina ja perjantaina koulu päättyy klo 12.15.


dalina - 28, Batumi, Georgia (ent. Gruusia) :: Alfa.fi\ndalina 21. Toukokuu 1992 (28), Batumi, Georgia (ent. Gruusia) Oli online kauemmin kuin kuukausi sitten sitten\nOlet hyvä ajattelemaan analyyttisesti ja loogisesti, keskityt pääasian sijaan kaikkiin pieniin yksityiskohtiin. Et tykkää tehdä montaa asiaa kerralla. Olet epäluuloinen uusia ideoita kohtaan, tarkoituksellinen ja sinnikäs. Hoidat aina velvollisuutesi etkä kysy neuvoa. Olet itsenäinen. Et ole ailahtelevainen. Et pidä muodollisten toimintatapojen seuraamisesta, ärsyynnyt turhasta vaivasta ja ajan haaskaamisesta. Olet vaatimaton ja nöyrä pukeutumisessa ja ruoassa. Et halua keskustella henkilökohtaisista ongelmista muiden kanssa. Et näytä tunteitasi ja yrität aina pitää pientä välimatkaa keskustellessasi. Olet lojaali ja suvaitsevainen. Yrität analysoida tunteita loogisesta näkökulmasta, mikä ei aina kovin hyvin onnistu. Uskot että suurin osa ihmisistä on vilpittömiä ja rehellisiä. Olet huomaavainen ja avulias. Saat positiivisia tuntemuksia keskustellessasi perheesi ja ystäviesi kanssa. Lisää »\nArvostele kuvia, saa kuvallesi arvosteluja. Alfa.fi on sosiaalinen verkosto 643,953 ja 1,249,359 kuvien. Osallistu tietääksesi Alfa.fi arvostelusi!


Kirjasähkökäyrä: Ruth Ware: Lumimyrsky\nKirjarikas elämäni 8. huhtikuuta 2021 klo 9.59\nTämä kirja kiinnostaa minua. Lumimyrskystä syntyy varmasti hyvää jännitystä! En ole kyllä lukenut Warelta vielä muutakaan, mutta Nainen hytissä 10 on minulla omana, ja tuo Rouva Westaway on myös vaikuttanut kiinnostavalta. Olisi kyllä korkea aika lukea nämä kaikki Waren teokset!\nMai Laakso 8. huhtikuuta 2021 klo 17.09\nSuosittelen näitä Waren trillereitä, sillä ne eivät ole liian väkivaltaisia. Mielestäni se on suuri plussa. Sen lisäksi tietynlainen syrjäinen paikka luo klaustrofobista tunnelmaa joka kirjaan.\nAnki 8. huhtikuuta 2021 klo 10.45\nWare on lukulistallani. Vaikuttaa hyvin lupaavalta!\nMai Laakso 8. huhtikuuta 2021 klo 17.10\nSuosittelen. Tämä on hyvin lupaava lukukirja.\nTuulia / Lukutuulia 10. huhtikuuta 2021 klo 19.20\nTämä vaikuttaa kiinnostavalta. Muistaakseni pari olen kirjailijan aiemmista lukenut ja ne taisi olla mielestäni vähän epäuskottavia mutta ehkä voisi antaa uuden mahdollisuuden :)\nMai Laakso 11. huhtikuuta 2021 klo 11.22\nAnna vain ajatusten lentää tarinan mukana. Minusta on vain kiva, kun kirjoissaan kaiken maailman koukkuja ja juonikäännöksiä. Tykkään siis ennemmin draamasta kuin uskottavuudesta. Siksi tykkään myös fantasiakirjoista ja saduista. Kirjoja löytyy kyllä kaikille oman makunsa mukaan.


Lowell Analyysi osoittaa, että yritysten velkamäärät ovat kasvussa sekä euro- että kappalemäärältään. Analyysissa huomioidaan syksyn 2019 postilakko sekä kevään 2020 koronapandemian aiheuttama pidentynyt poikkeusaika. Molemmat tapahtumat vaikuttivat yritysten ja kuluttajien maksukäyttäytymiseen.\nPostilakon seurauksena velkojen ikä kasvoi, koska perintätoimenpiteitä ei lakon takia pystytty aloittamaan ajoissa. Koronakeväänä yritysten liiketoimintaan puolestaan vaikutti sulkutoimenpiteiden ja yleisen epävarmuuden aiheuttama kysynnän heikkeneminen.\nKoronapandemian alkuvaiheessa pankit ja yritykset myönsivät laskuille erilaisia maksujoustoja, mikä auttoi pahimman notkahduksen yli. Nyt syksyllä maksuaikajoustot on käytetty, ja yritysten on aika maksaa velkansa pois. Samaan aikaan yritysten kassankiertoon ovat vaikuttaneet myös kuluttajien maksuviivästykset.\nNyt yritykset suuntaavat katseensa vuoteen 2021. Odotettavissa on kysynnän elpymistä ja kasvua, mutta myös konkursseja.\nYritysten suhtautuminen velkaan vaihtelee\nKeskuskauppakamarin pääekonomistin Mauri Kotamäen mukaan suhtautuminen velkaan ja velkaantumiseen vaihtelee merkittävästi yritysten välillä. Mahdollisuudet esimerkiksi investointeihin riippuvat tulevaisuuden näkymistä.\nKotamäki kommentoi yritysten suhtautumista velkaan myös Euroopan kauppakamareiden syksyllä laatiman Euroopan laajuisen kyselyn pohjalta. Kyselyssä selvitettiin yritysten suhtautumista koronapandemian aiheuttamista talousvaikeuksista selviytymiseen.\nVastauksissa näkyy sekä pessimismiä että potentiaalia: yritysten odotukset vuodelle 2021 ovat heikommat, kuin mitä ne olivat vuodelle 2020. Silti yritykset näkevät tulevassa vuodessa myös mahdollisuuksia.\n– Jos kaikki menee hyvin, kasvu on normaalia nopeampaa. Patoutunutta kysyntää löytyy niin kuluttajilta kuin investoijiltakin, Kotamäki toteaa.\nJos kaikki menee hyvin, kasvu on vuonna 2021 normaalia nopeampaa.\nMuihin Euroopan maihin verrattuna Suomen tilanne on hyvä. Suomalaisyritykset eivät ole erityisen huolissaan kyvystään maksaa velkoja, jotka ovat aiheutuneet koronan seurauksena. suomalaiset arvioivat muun muassa osaavan työvoiman saatavuuden, työvoimakustannukset tai potentiaaliset ongemat alihankintaketjuissa.\nKotamäki huomauttaa, että Suomessa moni talouden rakenne on jäykempi kuin muissa Euroopan maissa. Näin taantumakaan ei aiheuta nopeita heilahduksia. Toistaiseksi on mennyt hyvin myös muihin maihin verrattuna, mutta ensi vuonna samanlaista vakautta ei välttämättä voi odottaa. Jäykät rakenteet kun tarkoittavat myös sitä, ettei kasvukaan ole kovin dynaamista.\nKotamäen mukaan on hyvä pitää silmällä sitä, mitä muualla Euroopassa tapahtuu. Ajankohtaisista asioista Brexit ei kuitenkaan kuulu suomalaisten tai eurooppalaisten yritysten suurimpiin haasteisiin vuonna 2021. Brexitin suorat vaikutukset koetaan Suomessa pieniksi, vaikka sen aiheuttama yleinen epävarmuus ei ole mieluinen. Italian pankkisektorin vaikeudet voivat vaikuttaa sen sijaan koko Eurooppaan. Laajalle levinnyt pankkikriisi saattaa aiheuttaa luottotappioita myös meillä.\nVuonna 2021 odotettavissa on kysynnän elpymistä ja kasvua, mutta myös konkursseja.\nHyvät kasvunäkymät lisäävät luottamusta\nKorkea velkaantuneisuus ja heikentynyt maksukyky saattavat heikentää yrityksen luottoluokitusta. Tämä vaikeuttanee rahoituksen saantia. Rahoituksesta voi myös joutua maksamaan suurempaa korkoa.\nVelkaantuneen yrityksen kannattaa tarkastella muutakin kuin velkamäärää. Myös osakkeenomistajien näkemyksillä on väliä, sillä markkinoilla on rahaa tarjottavana. Kun yrityksen tuote tai palvelu on hyvä, siihen on helpompi sijoittaa.\n– Voisi ajatella niinkin, että jos kuluttaja ylivelkaantuu, niin sillä on tiettyjä negatiivisia seurauksia. Yritysten ylivelkaantuminen ei kuitenkaan ole yhtä mustavalkoista. Jos yrityksen kasvunäkymät ovat hyvät, niin velkaa voi kertyä paljon. Velka ei ole itsessään hyvää tai huonoa.\nYritysten ylivelkaantuminen ei kuitenkaan ole niin mustavalkoista. Jos yrityksen kasvunäkymät ovat hyvät, niin velkaa voi kertyä paljon.\nSuomalaisyritysten optimismia voi selittää myös se, että suomalaispankit voivat hyvin ja ovat perinteisesti tarkkoja luotonmyöntöperusteistaan. Samaan aikaan yritykset kokevat, että lainansaanti on ollut hyvää.\n– Suomen Pankin tilastoista voidaan todeta, että pankkien keskimääräinen korkoprosentti on edelleen matala. Vakavaraisten yritysten korko voi olla lähes yhtä matala kuin valtiolla.\nKonkurssit ovat luonnollinen seuraus velkaantumiselle\nMaksuaikajoustot, lyhennysvapaat ja avustukset yrityksille ovat olleet merkittäviä talouden toimenpiteitä yritysten elinvoiman säilyttämiseksi. Koronan seurauksena Suomessaon asetettu erilaisia väliaikaisia lakeja, joiden tarkoituksena on lieventää koronan vaikutuksia ja pitää yritykset toiminnassa. Muun muassa konkurssilakiin tehty muutos tarkoittaa sitä, että velkojalla on rajoitettu oikeus hakea velalliselle konkurssia.\nKoronan myötä yrityksille on annettu tekohengitystä, ja konkursseja on ollut jopa tavallista vähemmän. Kotamäki uskoo, että vuoden 2021 alussa konkursseja saattaa tulla lyhyessä ajassa enemmän, kun väliaikainen konkurssilaki päättyy.\nSellaiset yritykset, jotka aiemmin olisivat menneet konkurssiin, ovat nyt voineet jatkaa toimintaansa.\n– Olemme erikoisessa tilanteessa. Nykyinen ympäristö on aiheuttanut sen, että luovan tuhon mekanismi on rikki. Sellaiset yritykset, jotka aiemmin olisivat menneet konkurssiin, ovat nyt voineet jatkaa toimintaansa, Kotamäki sanoo.\nKonkurssi taloushallinto Lowell analyysi yrityksen velkaantuminen suomen talous kasvunäkymät\nTuoreen Lowell Analyysin mukaan yritysten ja kuluttajien velkamäärät jatkoivat kasvuaan. Pidentynyt poikkeusaika hidasti yritysten kassankiertoa. Lowell Analyysi kuvaa yritysten ja kuluttajien maksukäyttäytymisen muutosta, ja pohjautuu Lowellin kattavaan tietokantaan.


Ensin siitä kuultiin tarinoita kaukaa itäisiltä mailta eli Japanista. Vähitellen innostus rantautui myös Pohjolaan. Ensin käytiin ihastelemassa Tukholman Kungsträdgårdenia ja nyt vähitellen ihanat vaaleanpunaiset keväiset hattarapäivät villitsevät myös meidät suomalaiset: Sakura eli kirsikkapuiden kukinta on täällä!\nTurun kaupunki on istuttanut kymmenittäin kirsikkapuita ympäri kaupunkia, erityisesti jokivarteen. Siellä kaupunkilaiset muutenkin tykkäävät viettää käväisiä lämpimiä päiviä, joten kirsikkapuut sopivat sinne mitä parhaiten!\nVaan tosiasiahan on tietysti se, että kirsikat kukkivat vain pienen hetken. Nyt on vielä niin poikkeuksellisen lämmin kevät, että puut suorastaan räjähtivät kukkaan – ja tulevat satamaan alas ihan muutaman päivän päästä. Kannattaa siis kiiruhtaa jokivarteen jos haluaa nähdä ne täydessä kukassa!\nMuita hyviä paikkoja kirsikkapuiden kukinnan ihasteluun Turussa on mm. Aurajoen alajuoksun suunnassa Martinsillan vieressä ja Kunnallissairaalantiellä lähellä Kupittaan Citymarketia. Ei muuta kuin piknik-peitot, eväät ja kamerat mukaan ja puiden siimekseen kevään ihmeestä nauttimaan.\nSakura kestää vain hetken, Aurajoki on aina ilonamme\nMinulla on oma pieni projekti: scoutata Aurajoen rantoja ja etsiä paikkoja joihin on kiva parkkeerata piknikille, kirjan kanssa istuskelemaan, ilta-auringosta nauttimaan… tämä on niistä ensimmäinen. Tuomiokirkkosillalta yläjuoksulle päin on pieni pätkä kävelytietä aivan joen äyräällä. Kävelytietä reunustaa nurmikko, johon on hyvä levittää peitto tai retkituolit. Tänne osuu iltapäivän ja illan auringonsäteet siihen saakka, kunnes aurinko pujahtaa vastarannan kerrostalojen taakse.\nKävelytie alkaa heti Kirkkosillan kupeesta, ja toisesta päästä sukeltaa ylös Piispankadulle Arkkipiispan talon kohdalta.\nNoin puolivälissä kävelytietä Sibeliusmuseon kohdalla kannattaa katsoa ylös rinteeseen. Siellä on nimittäin kaupungin vanhin puu – ja koska ollaan Suomen vanhimmassa kaupungissa, olisiko suorastaan Suomen vanhin! Wikipedia kertoo, että Kalmin tammen on perimätiedon mukaan istuttanut Turun akatemian ensimmäisenä talousopin professorina toiminut Pehr Kalm. Tutkimuksen perusteella tammi on saanut alkunsa siemenestä noin vuoden 1750 tienoilla ja se on istutettu nykyiselle paikalleen joskus 1760-luvulla. Piispantalon tontilla sijaitsi silloin vuonna 1757 perustettu Turun akatemian kasvitieteellinen puutarha, jota Kalm johti.\nPuu on todella vaikuttavan kokoinen, ja sen ympärillä on kaunis pieni puutarha joka sekin on katsastamisen arvoinen pieni salainen piilopaikka.\nTästä kohtaa Aurajokea on muuten suhteellisen lyhyt kävelymatka yhteen tosi kivaan ravintolaan, nimittäin kasvisravintola Kuori on vain noin 500 metrin kävelymatkan päässä täältä.\n15.02.2020 at 12:26 pm Vastaa\nVarmaan kaunista tuolloin. Kirsikankukintaan olen tutustunut sekä Tukholman keskustassa että Helsingissä. Loisto kestää vain hetken.\n13.05.2018 at 2:55 pm Vastaa\nTänään käytiin juuri kävelemässä tuolla ja maisemat olivat todellakin kauniit. Joen toisella puolella ei olisi uskonut että ollaan Turun keskusta-alueella. Ihanaa kun jokivarresta on tehty tuollainen.\n18.05.2018 at 9:21 pm Vastaa\nMekin käytiin useampaankin otteeseen ihailemaan upeaa vaaleanpunaista kevätunelmaa. Tänä keväänä tämä oli jotenkin erityksen ihanaa sen mielettömän lämpöaallon takia. Istuttiin yhtenä iltana myöhään iltaan saakka siellä Piispantalon nurkilla retkituoleissa, juotiin skumppaa ja ihmeteltiin, miten ihanaa elämä joskus voi olla!


Tavalliset: kesäkuuta 2016\nTeimme tavallisen perheen tavallisen lomamatkan naapuriin Ruotsiin. Saimme houkuteltua ystäväperheen mukaan matkaan ja valitsimme perheystävällisyydestä tunnetun Silja Linen. Sopivat aikataulut ja muumiteema saivat meidät valitsemaan Silja Symphonyn ja valintaan tietysti vaikutti vielä cityshopparin tarjoama risteilyalennus. Ystäväperheen äiti ja minä puhuimme Tukholman reissusta jo kauan aikaa sitten puolitosissaan Mini Rodini -matkana. Matkan tarkoitus on siis vain ja ainoastaan käydä hakemassa Mini Rodineja ;) Saimme parit rodinit aleista, mutta olihan risteily paljon muutakin!\nHytin tarkistus ja perhepeiliselfie\nLaivamme lähti tiistai-iltapäivästä neljän aikoihin ja voi pahus olemme onnettomia aikatauluttamaan elämäämme! Miten aina saammekaan hurjan kiireen aikaan ja joudumme juoksujalkaa hiestä märkänä koikkaloimaan ehtiäksemme paikalle ajoissa. Nytkin meillä oli oikein rauhallinen ja mukava aamu kotona, miehellä vapaapäivä ja me päätimme pojan kanssa lähteä vielä käymään tyttöystävällä kylässä. Harmittaa aina olla myöhässä ja varoitankin uusia tuttavuuksia siitä, että minulla on äärimmäisen hyvät aikeet olla ajoissa, mutta realistisesti sanottuna tulen kuitenkin joka paikkaan myöhässä. No, ehdimme laivaan ja löysimme perhetutut laivasta. Toinen kehitettävä piirre itsessäni on asioista selvän ottaminen etukäteen. Huomaan itsessäni perfektionistin piirteitä, että jos minulla ei ole kaikki aika maailmassa ottaa asioista etukäteen selvää, koen etten voi tehdä sitä lainkaan, sillä se jää kuitenkin kesken. No, olisi ollut fiksua ottaa etukäteen laivayhtiöön yhteyttä ja varata hyttiimme matkasänky (jolloin ei olisi tarvinnut kantaa omaa mukana) ja tietenkin pyytää, että meidän kahden perheen hytit olisivat jotakuinkin lähellä toisiaan. Nyt olimme eri kerroksissa ja aivan eri puolilla laivaa, joka hieman hankaloitti yhdessä matkaamista.\nPromenaadilla kävelyä tiimipöksyissä.\nMatkaseurueeseemme kuului kaksi äitiä, kaksi isiä ja kolme alle 2,5 vuotiasta lasta. Lapsemme eivät siis vielä ihan hurjasti tajunneet laivamatkailusta ottaa kaikkea iloa irti ja aikuisilla oli täysi työ pitää nuo pikkuristeilijät tyytyväisinä, mutta matka oli silti mukava ja aika kului hujauksessa! Laivalla on lapsiperheet hyvin huomioitu: syöttötuoleja ja mikroja löytyy jokaisesta ravintolasta tai isommasta oleskelutilasta, hoitohuone on lasten leikkitilassa (vaikka aluksi emme sitä löytäneetkään), pienemmille ja isommille lapsille on erilliset leikkitilat samassa huoneessa, joka mahdollistaa sujuvat ja turvallisemmat leikit kaikille lapsille eikä hankaloita liikaa monenikäisten lasten vanhempien valvontaa. Hissejä oli useita ja jokaiseen hissiin mahtui rattaat, jopa useatkin helposti. Leikkitiloja oli näin kesäaikaan kolmessa kerroksessa ja lapsiperheille oli oma aamiainenkin katettu yhteen leikkitilaan, joka osaltaan oli kätevä ja osin hankala, sillä lapset eivät malttaneet syödä ja leikkialue oli niin suuri ja ruuhkainen, että vanhemmat eivät kuitenkaan saaneet syödä rauhassa, vaan lasten perään piti kokoajan katsoa. Isommille lapsille oli aktiviteetteja enemmän, mutta näin vauvaperheenäkin viihdyimme leikkihuoneissa hyvin. Epe kävi tutustumassa pallomeressä, silloin kun paikalla ei ollut muita lapsia ja muuten hän ihaili plaston autojen renkaita ja harjoitteli seisomaan nousua isiä tai äitiä vasten.\nLaivalla ei aika käynyt pitkäksi. Kiertelimme promenaadilla olevia kauppoja, kävimme leikkihuoneissa, söimme ravintoloissa ja hengasimme "tapahtumissa". Yöt nukuimme hyvin ja päivän olimme tietenkin maissa. Laivassa oli paljon hyvää, mutta toki ainahan sitä löytää jotain kehitettävääkin... Symphony on uusittu puolitoista vuotta sitten ja vaikka laiva on minua vain hieman nuorempi, odotin sen olevan vähän siistimpi. Kokonaisilme oli mielestäni nuhjuinen ja vaikka otimme sen "paremman" A-hytin, ei mielestäni se poikennut millään muulla tapaa muista halvemmista hyteistä, kun siitä että se oli korkeammalla ja merinäköalalla. Hytissämme oli kuvaus, että alasängyt voidaan yhdistää parisängyksi, vaikka todellisuudessa liikutettava sänky olisi pitänyt siirtää kallellaan olevan lattian päälle keikkumaan vessan oven eteen. Teoriassa siis toinen sänky oli liikutettava, mutta käytännössä tämä ei ihan onnistunut. Leikkipaikka oli myös kovia kokenut ja leluja oli melko vähän ja ne olivat hyvin leikityn näköisiä. Legonurkkauskin löytyi, muttei legoja ja vaikka se kuuluukin nykyaikaan, on harmillista miten lasten leikkipaikka tuntuu olevan yhtäkuin peliluola. Playstationeita oli kymmeniä koko laivassa ja elokuvatkin pyörivät kokoajan taulu-teeveissä. Lapsille oli järjestetty ohjelmaa, mutta harmillisesti muumidisko alkoi klo 20.15 ja Harri Hylkeen show klo 21. Meidän matkaseurueen pikkujuhlijat vetelivät noihin aikoihin jo sikeitä. Toki lomalle voi olla löysempi aikataulu, mutta onhan kahdeksan tosi myöhään lapsille.\nEpe ja matkakupla.\nVarasimme risteilyn toukokuun alussa ja hieman varauksemme jälkeen uutisoitiin massiivisesta norovirusepidemiasta. Pohdimme heti kannattaako risteilylle lähteä noroa hakemaan, mutta virus oli saatu hyvin taltutettua meidän risteilyyn mennessä. Laivalla oli henkilökuntaa, jotka jatkuvasti kulkivat desinfiointiaineiden kanssa, kuulutuksissa muistutettiin huolellisesta käsihygieniasta, käsidesiaineita oli kaikissa yleisissä tiloissa ja matkustajina meille tuli vaikutelma, että asia otettiin vakavasti. Ja näin neljä päivää risteilyn päättymisen jälkeen voimme kaiketi huokaista helpotuksesta, että meidän koko retkueemme selvisi terveinä.\nTukholmassa meillä ei ollut suuria suunnitelmia ja kaupunki oli meille kaikille melko tuntematon. Halusimme tutustua edes pintapuolisesti kaupunkiin ja pyöriä kaupoilla samalla pitäen lapset tyytyväisinä. Laiva tuli Tukholmaan yhdeksältä aamulla ja laivalle piti ehtiä neljäksi takaisin. Maissaoloaika oli siis hurjan lyhyt ja olemisen aikatauluttaminen oli hankalaa, kun ei osannut arvioida etäisyyksiä ja lapset eivät ole niitä tehokkaimpia matkatovereita. Aina oli jonkun vaippa vaihdettavana tai sitten vatsa kurisi nälkää. Suuntasimme metrolla T-Centraleniin, josta kävelimme NK-tavarataloon, Gallerien kauppakeskukseen ja lopuksi vielä Åhlensiin. Kello tikitti kokoajan vaativasti ja halusimme varata paluumatkaan hyvin aikaa yllättävien sattumusten varalta. Olimmekin laivalla hyvissä ajoin ja lapset olivat onnellisia päästessään puuhaamaan leikkipaikoille. Toiminnantäyteisen päivän jälkeen Epen päivärytmit olivat aivan sekaisin ja hän nukahti toisille päiväunilleen vasta ravintolassa seitsemältä illalla, joten pääsimme kuitenkin nauttimaan muumidiskosta. Epe oli diskosta aivan liekeissä! Hän pääsi jorailemaan minun olkapäille ja hihkui ja hytkytti kovasti. Olimme melko varmoja, ettei Epe jaksa olla diskossa kauan, joten laitoimme hänelle jo pyjaman päälle ja otimme varuiksi mukaan iltapuuron diskoon. Epeli kuitenkin yllätti ja bailasi aina diskon loppuun saakka, söi kiltisti puuron ja nukahti omaan matkakuplaansa hieman kymmenen jälkeen tyytyväisenä.\nLaivareissusta jäi kivoja muistoja, Epen ensimmäinen risteily, ensimmäinen perhematka ystäväperheen kanssa, Tukholma-nälkä (joka täytyy lähitulevaisuudessa tyydyttää pidemmällä Tukholmavisiitillä) ja aivan kamala korvamato "muumihumppa soi"! Törmäsimme aivan sattumalta myös yhteen nettituttuunkin, joka oli oikein mieluisa yllätys.\nSiljan ikkunasta katsellaan Viikkaria ;)\nSeuraavaksi voisimme kokeilla Viking Linen risteilyaluksen... Otan kaikki risteily- ja Tukholmavinkit avosylin vastaan kommenttikenttään :)\nLähettänyt Tavallinen Perhe klo 18.36.00 1 kommentti:\nTänään tuli kaksi vuotta siitä, kun mies kysyi isovanhempieni veneen perähytissä minulta jakaisinko elämäni hänen kanssaan. Kahdessa vuodessa olemme juhlineet häitämme, odottaneet jännityksellä esikoisen syntymää ja nyt vietetty perhe-elämää kolmihenkisenä perheenä yhdeksän ja puolen kuukauden ajan. Lapsiperheen arki iskee välillä päin kasvoja ja välillä hykerrellään perhoset vatsassa kuin eilen olisi tavattu.\nLähettänyt Tavallinen Perhe klo 23.21.00 Ei kommentteja:\nJuhlapyhäahdinko. Olisi ihanaa viettää vuoden juhlapyhät juhlien ja kehittää uusia perinteitä. Niin ettei joka kerta kun koittaa vappu, juhannus, joulu tai uusi vuosi tarvitsisi miettiä mitä tehdään, missä ja kenen kanssa.\nJos minulta kysytään, niin kuvailisin unelmien juhannustani veden äärellä grillaten, aikaista kokkoa katsellen, saunoen ja lasten mentyä nukkumaan viiniä juoden ja rupatellen, ehkä lautapelejä pelaillen. Juhannusta voisi olla viettämässä tuttavaperhe jos toinenkin. Toisinsanoen, kuvailen unelmien juhannustani samalla tavalla kuin olen itse viettänyt lapsuuden juhannuksia. Vietimme juhannukset isäni ammattiliiton kesänviettopaikalla tai isovanhempieni veneellä Saimaalla. Molempia paikkoja yhdistää juuri nuo edellä mainitsemani asiat ja näiden lisäksi oli mukavaa, kun lapsena ei koskaan tarvinnut olla yksin. Juhannusta oli juhlimassa muitakin perheitä, joten seuraa löytyi niin aikuisille kuin lapsillekin.\nOlemme miehen kanssa olleet nyt viisi juhannusta yhdessä. Ensimmäisen vietimme erillään omien kavereiden kanssa juhlien, toisena reissasimme yhdessä Italiassa, kolmantena ja neljäntenä minä olin töissä ja mies kotona tai lähistöllä kavereillä kylässä. Tämä viides juhannus oli meidän ensimmäinen lapsiperheenä ja tekemistä pohtiessamme emme saaneet mitään suunnitelmia ajoissa aikaan. Silti meillä oli oikein mukava juhannus!\nJuhannusaattona mies oli aamun töissä ja kävimme pörräämässä hyvin hiljaisessa kauppakeskuksessa. Iltapäivästä leikimme koko perheen voimin, puuhailimme kotihommia ja lähdimme käymään iltalenkillä paikallisen kahvilan järjestämässä juhannusjuhlassa, jossa oli pienet lavatanssit. Juhannuspäivänä saimme kutsun uudelta perhetuttu-tuttavuudelta Jätkäsaareen, jossa on Epeä viisi päivää nuorempi poika. Grillailimme, saunoimme, katseltiin poikien puuhia ja poikien mentyä nukkumaan pelailtiin lautapelejä. Saunaterassilta oli merinäköala, joten tässähän oli kuin olikin aineksia tuohon täydelliseen juhannukseen, olisi kaiketi pitänyt vielä youtubesta katsella juhannuskokkovideo, niin avot!\nTänään sunnuntaina piipahdimme Päijät-Hämeessä miehen vanhempien mökillä. Epe sai maistaa ensimmäistä kertaa metsämansikoita, joista piti kovasti ja hän kasteli varpaitaan järveen, josta ei pitänyt niin kovasti. Mökillä oli miehen sukulaisia, joita on mukava tavata ja eniten nautin siitä, kun näen miten tärkeä ja rakas Epe on heille. Mökillä oli muutenkin mukavaa, sää suosi ja pidän mökistä hurjasti! Laiturilta näkyy vihkikirkkomme, mökki on Vesijärven rannalla ja mökki on sopivan maalla ja kuitenkin lähellä kaupunkia. Suuntaamme mökille miehen kesälomalle pidemmäksi aikaa, jolloin ehdimme kunnolla nauttimaan mökkeilystä pikavierailujen sijaan. Haaveissani olisi ainakin kalastusreissu, vastan sitominen ja saunominen ja läheisessä kesäteatterissa vierailu.\nValokuvia valitessa pysähdyin miettimään kuinka ihana ja onnellinen elämäntilanne meillä tällä hetkellä on. Kuinka paljon voikaan rakastaa omaa perhettään? Kuinka onnekas olenkaan lähipiiristäni. Meinasin kirjoittaa tähän ensi vuoden juhannusta varten muistutuksen, että järjestä juhannussuunnitelmat ajoissa, mutta toisaalta voisinkin kysyä miksi, sillä tämähän sujui näinkin mainiosti. Ja ensi vuodesta on mahdoton sanoa vielä, missä sen vietämme. Voi nimittäin olla, että asumme silloin järven rannalla, sillä mies sai tiedon olevansa ensimmäisellä varasijalla hakemaansa koulutukseen, jaiks ja ääks! Onhan jonkun nyt pakko olla ottamatta paikkaa vastaan, jolloin mies pääsisi. Ärsyttävä ja samalla onnekas tilanne. Mustavalkoisesti ajateltuna mies ei tullut valituksi kouluun. Mutta samalla todella suuri toivon kipinä on olemassa, että kuitenkin miehen unelma olisi astetta lähempänä. Nyt siis kaikki peukut ja varpaat pystyyn!\nLähettänyt Tavallinen Perhe klo 21.59.00 1 kommentti:\nLähettänyt Tavallinen Perhe klo 22.25.00 Ei kommentteja:\nLähettänyt Tavallinen Perhe klo 12.55.00 2 kommenttia:\nKirppishullu täällä moi!\nOlen tykännyt käydä kirppiksillä lähes niin kauan kuin muistan. En ole perusteellinen pöytien penkoja, vaan silmäilen kirpputoreilla tavaroita läpi ja löytäessäni hyvän pöydän tai myyjän teen samasta pöydästä useampia löytöjä. Saan loistolöydöistä suunnatonta mielihyvää! Muistan vieläkin miten onnellinen olin löytäessäni Coston hatun eurolla, Vagabondin ruskeat nahkanilkkurit kolmella eurolla, Stonz-tossut Epelle kolmella eurolla tai Polarn O.Pyretin windfleecehaalarin kympillä. Toisen roska on todella toisen aarre ja kauan eläköön kierrätys.\nHaluan esitellä teille meidän tällä hetkellä hienoimman, ihanimman, siisteimmän ja ajankohtaisimman kirppislöydön paikkaa pitävän noin kuukausi sitten Myyrmäen jäähallin kirpputorilta ostamani DJ Dannyn.\nDJ Danny on Kidz Delight merkkinen äänilelu, josta maksoin kaksi euroa. Huimat kaksi euroa! Tähän väliin huomautan, että en juurikaan välitä lasten äänileluista. Ne ovat yleensä järkyttävän yksitoikkoisesti kimeää ääntä yhtä melodiaa toistavia hirviöleluja, joista ei volyymia saa säädettyä. Vaan toista on tämä! DJ Dannyssä on loistavat soundit ja mielettömät mahdollisuudet sämplätä ja skrätsätä eri melodioita. Viiden perussoundipohjan lisäksi kappaleeseen voi lisätä pianon, kaksi eri bassoa, panhuilun tai päpättäjä-laulajat. Soittimet kuulostavat oikeilta soittimilta, musiikki on monipuolista ja volyymiakin saa säädettyä. Epekin fanittaa lelua painamalla jatkuvasti punaista "Wuhuu"-nappia, jossa yleisö siis hurraa. Lelu harjoittaa hienosti musiikkitajua, hienomotoriikkaa, säästää äidin hermoja ja isikin tykkää. Silkka win-win tilanne! Tervetuloa DJ Danny perheeseemme, pidämme sinusta kovasti! Ja kerroinko jo, että maksoin tästä täysin toimivasta ja siististä lelusta kaksi (2) euroa? Suunnittelin jo käyttäväni Dannya töissäkin, jahka työmaalle palaan.\nVälillä kotona kaapit täyttävä tavarapaljous ällöttää ja tekisi mieli laittaa kaikki uudet tavarat ostokieltoon. Aina tämä ei kuitenkaan onnistu, enkä koe muutenkaan olevani niin ehdoton asioiden suhteen ja ajattelenkin mielummin niin, että pyrin aina katsomaan tarvitsemaani tuotetta ensin käytettynä ja sitten vasta uutena. Tämä onnistuu nykyisin niin helposti, sillä voin puhelimellani katsoa tori.fi tai huuto.net -sovelluksista etsimiäni tuotteita tai voin laittaa ostoilmoituksia facebookin kirppisryhmiin. Varsinkin tavarat, joiden käyttöikä on perheessämme lyhyt Epen kasvaessa, on vain ja ainoastaan järkevää ostaa vaatteita, lastentarvikkeita ja leluja käytettynä. Raskausaikana mietin, kuinka omaan ideologiaan sopisi ajatus "laadukasta käytettynä". Kun vaate tai muu tarvike on tehty hyvin, niin se on pitkäikäinen ja siitä riittää iloa useammalle käyttäjälle.\nFacebookin kirppisryhmistä olisi helppo sanoa sananen, jos toinenkin, sillä joskus meno on niissä melko villiä kaikkine sääntöineen, huijauksineen ja lyhenteineen: av:t, yv:t, kv:t ja yp:t. Nettikirppiksissä on puolensa, sillä selailun voi hoitaa koska tahansa vaikka kotisohvalla, mutta niistä puuttuu osittain se löytämisen riemu joka tekee kirpputoreista niin mahtavia. Usein livekirppiksillä hintataso on myös halvempaa, eikä tarvitse huolehtia verkkomaksuista ja postitteluista. Onneksi pääkaupunkiseudulla kirpparitarjonta on runsasta ja lastentarvikkeisiin ja -vaatteisiin on erikoistunut useampikin kirpputori. Lemppareitani ovat Murula, Vekara ja Nella & Nuttu. Jos kiinnostuit näistä kirppiksistä enemmän, niin jokaiselta löytyy hyvät ja kattavat facebook-sivut, joita kannattaa käydä kurkkaamassa.\nKirppis voi olla monella tapaa hyvä ja toimiva. Helpoimmillaan kirpputorit ovat järjestetty valmiiksi, niin kuin esimerkiksi Kannelmäessä sijaitsevalla Minipoppoolla. Sisään astuessani kävelen minua kiinnostavalle hyllyvälille, tällä hetkellä 80-86cm poikahyllylle, katson löytyykö mielenkiintoista ostettavaa ja kirppisreissu on hyvin lyhyt ja ytimekäs. Tätä samaa ajatusta on monilla muillakin kirpputoreilla, mutta niin, että pöydät ovat myyjäkohtaisia ja myyjät itse merkitsevät mitä heillä on myynnissä. Tällaisia kirppareita ovat aiemmin mainitsemani Murula ja Vekara. Tämä säästää ostajalta aikaa, kun ei tarvitse penkoa pöytiä, joissa ei itselleen löydy kuitenkaan oikeita kokoja ja säästää myyjältä siivottavaa mylläkkää, kun pöytiä ei pengota turhaan. Murula on kirppiksien eliittiä, siellä kirppis ei ole vain kirppis, vaan omistajan sanojen mukaan kirppispuoti. Kaikki sisälle astuvat noudattavat samoja sääntöjä ja sitoutuvat katselemaan myytäviä tuotteita siististi ja ylläpitämään kirppiksen järjestyksessä. Ja kylläpä on aina mukava asioida Murulassa! Facebook kirpputorit tai muut netissä olevat kirpputorit mahdollistavat ostoilmoitusten teon, jolloin voi ilmoittaa etsivänsä vaatetta tietyssä koossa ja myyjät voivat tarjota suoraan vaatteitaan ostajalle kuvien kera. Toinen nettikirppiksien hyvä puoli on huutokauppamahdollisuus. Mikäli omistat jonkun hieman harvinaisemman tai arvokkaamman kirpputorituotteen, saat siitä hyvän hinnan huutokauppaamalla tavaran. Eikä tarvitse jälkikäteen pohtia, laittoiko sitä nyt liian halvalla menemään. Itse pidän myös kirpputoreista, joissa on myyjät paikalla. On hauska nähdä millaisia pöytiä eri myyjillä on ja paikan päällä on helppo tinkiä! Parhaita itsemyyntikirppiksiä ovat mielestäni Myyrmäen jäähallin kirppikset ja kesäisin Hietalahden kirpputori ulkona. Parin viikon päästä lähden katselemaan millainen meininki on Myyr Yorkin puistokirppiksellä, vaikka nimi aiheuttaakin inhopuistatuksia joka kerta sen nähdessäni.\nEpe Myyrmäen kirpparilla kovin pienenä. Mukaan pääsi Sohvi (4€), joka on nykyään yksi lempileluista.\nKirppikset ovat mukavaa ajanvietettä ja niistä voi iloita, jopa käymättä niissä, esimerkiksi mielenkiintoisista löydöistä kertovalla kirppisblogilla http://paskatkirppisloydot.bellablogit.fi/\nSuosittelen lämpimästi, mikäli nauruhermot kaipaavat hykerryksiä, joka joskus yltyy jopa huutonauruksi...\nJaetaan kirppisiloa! Mikä on sinun lempikirppis, paras kirppislöytö tai omituisin juttu, johon olet kirppiksellä törmännyt?\nLähettänyt Tavallinen Perhe klo 16.36.00 Ei kommentteja:\nOlemme miehen kanssa kotoisin eripuolilta Suomea, minä Itä-rajalta ja mies pääkaupunkiseudulta. Varsinkin suhteen alkuaikoina jouduimme selkkaamaan useita murresanoja ja niiden tarkoitusperiä läpi. Nykyisin ymmärrämme jo melko hyvin toisiamme!\nMies on lapsena harrastanut aktiivisesti jalkapalloa, miun sanoin jalista, mies puhuu futiksesta. Selkävamma ja hänen sanojensa mukaan kiinnostuksen kohteen muuttumisen vuoksi yläasteikäisenä sai jalkapalloharrastus jäädä. Rakkaus lajiin ei kuitenkaan kaikonnut ja meillä asuukin erittäin aktiivinen penkkiurheilija. Tällä hetkellä ei miehen mielestä ole televisiosta viihteen puutetta iltaisin. Mies harrastaa tällä hetkellä höntsäfutista kavereidensa kanssa harrastesarjassa ja on mainiota seurata, miten vakavissaan nämä treenit ja ennen kaikkea pelit otetaan.\nNäin ollen, ei ole varmaan yllättävää, että miehellä on kaino toive Epen tulevasta liikuntaharrastuksesta. Mies on puhunut kiinnostuksestaan ryhtyä valmentamaan pieniä futaajia ja etenkin, mikäli Epe harrastaa myös. Epe on saanut jo ensimmäisen jalkapallonsa vaippakakussa babyshower-lahjaksi ja viimeeksi kauppareissulla käydessämme huomasimme Liberon jalkapallokampanjan, jossa vaippoja koristaa jalkapallon kuosi tai Suomen lippu. Keräämme tietysti kampanjakoodeja vaippapaketeista, jotta saisimme Epelle peliasun hänen nimellään ja saimme jo nyt liberolta lahjan ostaessamme liberopaketin: puhallettavan rantajalkapallon.\nEpe tykkää ryömiä pallon perässä ja saa hienosti tuupattua sitä eteenpäin. Mikäli pallo eksyy liian kauas tai sivuraiteille, on mies mielellään potkimassa palloa lähemmäs.\nOn Epe vähän äidinkin poika, sillä välillä huilii pelaamisen ohessa väliaikamusiikkia soitellen. Kuvanottohetkellä mies tosin yritti saada Epeä jatkamaan pallon perässä...\nEilen suuntasimme koko perheen voimin Itä-Helsinkiin, jossa kävimme seuraamassa miehen jalkapallopeliä. Epe tuijotti peliä silmät suurina ja silloin tällöin innostui kannustuskiljahduksiin. Alla olevassa kuvassa näkyvä fanipaita pääsi nyt ensimmäistä kertaa tosi käyttöön, sillä pelit ovat yleensä niin hankalaan aikaan, ettei pikkufani pääse niitä seuraamaan. Paidan teetätin raskausaikana antamaani isyyspakkaukseen, josta haluan kirjoittaa oman postauksen myöhemmin. Paidan etupuolella on sama logo, mikä miehenkin paidassa, mutta minikoossa.\nHarrastuksista olemme miehen kanssa puhuneet paljon ja hartaasti. Olemme molemmat harrastaneet aktiivisesti pienenä, minä musiikkia ja mies urheilua ja vaikka molemmilla on hyviä kokemuksia omista harrastuksistamme, haluamme antaa lastemme itse valita lajinsa mielenkiinnon kohteidensa mukaan. Meidän tehtävämme on siis esitellä erilaisia harrastuksia mahdollisimman monipuolisesti, jotta Epe osaa valita sen hänen näköisimmän harrastuksen. Nyt on jalkapallo-osuus hoidettu, eikö? ;)\nLähettänyt Tavallinen Perhe klo 11.11.00 Ei kommentteja:\nLähettänyt Tavallinen Perhe klo 8.52.00 1 kommentti:


Hevea luonnonkuminen kylpyankka Kawan Mini - Ipanainen - Lastentarvikkeiden myymälä & verkkokauppa\nEtusivu Perheen arki / Hevea luonnonkuminen kylpyankka Kawan Mini\nHevea luonnonkuminen kylpyankka Kawan Mini\nHevean Kawan Mini on luonnonkuminen kylpyankka, veikeä versio klassisesta kylpylelusta. Kauniisti maalattu luonnonkumiankka on mainio kylpykaveri kaikenikäisille lapsille ja lapsenmielisille, ja puruleluikäisille se toimii samalla myös puruleluna. Kimmoisasta ja pehmeästä ankasta on helppo tarrata pienilläkin käsillä. Ankan nimi Kawan tarkoittaa malaijin kielellä ystävää.\nLuonnonkumi on turvallinen materiaali perheen pienimmille, eikä ankka sisällä BPA:ta, ftalaatteja eikä PVC:tä. Kawan Mini on käsin maalattu kasviväreillä. Monista muista kylpyankoista poiketen Kawan Minissä ei ole pohjassa reikää. Ankka on siis helppo pitää puhtaana, kun sen sisään ei pääse vettä pöpöjä keräämään.\nOppi&ilo Pyry leikkii - kylpykirja ja lelu\nOppi&ilo Kasperi kylpee kylpykirja ja ankka